[CPD Classification 4.5.5]
[SL Vol Tel - ] [\z Tel /] [\w I /]   
[SL Page 001] [\x   1/]     
 
Telakañàhagàthà
        
Namo tassa bhagavato arahato sammàsambuddhassa.

1. 
Laükissaro jayatu vàraõaràjagàmã
Bhogindabhoga ruciràyata pãõa bàhu
Sàdhupacàranirato guõasannivàso
Dhamme ñhito vãgatakodhamadàvalepo.
2.
Yo sabbalokamahito karuõàdhivàso
Mokkhàkaro ravikulambara puõõa cando,
¥eyyodadhiü suvipulaü sakalaü vibuddho
Lokuttamaü namatha taü sirasà munindaü.
3. 
Sopànamàlamamalaü tidasàlayassa
Saüsàra sàgarasamuttaraõàya setuü,
Sabbàgatãbhaya vivajjita khema maggaü
Dhammaü namassatha sadà muninà1 paõãtaü.

1. Munino - katthaci.

[SL Page 002] [\x   2/]     

4.
Deyyaü tadappamapi yattha pasanna città
Datvà narà phalamuëàrataraü labhante,
Taü sabbadà dasabalena pi suppasatthaü
Saüghaü namassatha sadàmitapu¤¤akhettaü.
5.
Tejo balena mahatà ratanattayassa
Lokattayaü samadhigacchati yena mokkhaü,
Rakkhà na catthi ca samà ratanattayassa
Tasmà sadà bhajatha taü ratanattayaü bho.
6.
Laükissaro parahitekarato niràso
Rattimpi jàgararato karuõàdhivàso,
Lokaü vibodhayati lokahitàya kàmaü
Dhammaü samàcaratha jàgariyànuyuttà1

1. Jàgarikànuyuttà - mu.

[SL Page 003] [\x   3/]     

7.
Sattopakàra niratà kusale sahàyà
Bho dullabhà bhuvi narà vihatappamàdà,1
Laükàdhipaü guõadhanaü kusale sahàyaü
âgamma saücaratha dhammamalaü pamàdaü.
8.
Dhammo tiloka saraõo paramo rasànaü
Dhammo mahaggharatano ratanesu loke,
Dhammo bhave tibhavadukkha vinàsahetu
Dhammaü samàcaratha jàgariyànuyuttà2.
9.
Niddaü vinodayatha bhàvayathappameyyaü
Dukkhaü aniccampi ceha anattataü ca,
Dehe ratiü jahatha ja jajjarabhàjanàbho
Dhammaü samàcaratha jàgariyànuyuttà.2

1. Vigatappamàdo - katthaci    2. Jàgarikànuyuttà - mu.

[SL Page 004] [\x   4/]     

10.
Okàsa majja mama natthi suve karissaü
Dhammaü itãhalasatà kusalappayoge,
Nà'laü tiyaddhasu tathà bhuvanattaye ca
Kàmaü na catthi manujo maraõà pamutto. 
11.
Khitto yathà nabhasi kenacideva leóóu
Bhåmiü samàpatti bhàratayà khaõena,
Jàtattameva khalu kàraõamekamatra
Lokaü sadà nanu dhuvaü maraõàya gantuü.
12.
Kàmaü narassa patato girimuddhanàto
Majjhe na ki¤ci bhayanissaraõàya hetu,
Kàmaü vajanti maraõaü tibhavesu sattà
Bhoge ratiü pajahathà pi ca jãvite ca.

[SL Page 005] [\x   5/]      
13.
Kàmaü patanti mahiyà khalu vassadhàrà
Vijjullatà vitatamegha mukhà pamuttà,
Evaü narà maraõabhãma papàtamajjhe
Kàmaü patanti nahi koci bhavesu nicco.
14.
Velàtañe pañutaroru taraügamàlà
Nàsaü vajanti satataü salilàlayassa,
Nàsaü tathà samupayanti naràmarànaü
Pàõàni dàruõatare maraõodadhimhi.
15.
Ruddhopi so rathavarassagajàdhipehi
Yodhehi càpi sabalehi ca sàyudhehi,
Lokaü vivaüciya sadà maraõåsabho so
Kàmaü nihanti bhuvanattaya sàli daõóaü.  

[SL Page 006] [\x   6/]      
16.
Bho màrutena mahatà vihato padãpo
Khippaü vinàsa mukhameti mahappabhopi,
Loke tathà maraõacaõóa samãraõena
Khippaü vinassati naràyumahà padãpo.
17
Ràmajjunappabhåti bhåpati puügavà ca
Sårà pure raõamukhe vijitàri saüghà,
Tepãha caõóa maraõogha nimuggadehà
Nàsaü gatà jagati ke maraõà pamuttà?
18.
Lakkhã ca sàgarapañà sadharàdharà ca
Sampattiyo ca vividhà api råpasobhà,
Sabbà ca tà api ca mittasutà ca dàrà
Ke càpi kaü anugatà maraõaü vajantaü?

[SL Page 007] [\x   7/]     

19.
Brahmàsuràsuragaõà ca mahànubhàvà
Gandhabbakinnaramahoragarakkhasà ca,
Te cà pare ca maraõaggisikhàya sabbe
Ante patanti salabhà iva khãõapu¤¤à.
20.
Ye sàriputtapamukhà munisàvakà ca
Suddhà sadàsavanudà paramiddhipattà,
Te càpi maccuvaëabhà mukha sannimuggà
Dãpànivànalahatà1 khayataü upetà.
21.
Buddhàpi buddhakamalàmalacàrunettà
Battiüsalakkhaõa viràjita råpasobhà,
Sabbàsacakkhayakaràpi ca lokanàthà
Sammaddità maraõamattamahàgajena.

[SL Page 008] [\x   8/]     

22.
Rogàturesu karuõà na jaràturesu
Khióóàparesu sukumàrakumàrakesu,
Lokaü sadà hanati maccu mahàgajindo
Davànalo vanamivàvarataü asesaü.
23.
âpuõõatà na salile na jalàsayassa
Kaññhassa càpi bahutà na hutàsanassa,
Bhutvàna so tibhåvanampi tathà asesaü
Bho niddayo na khalu pãtimupeti maccu. 
24.
Bho moha mohitatayà vivaso adha¤¤o
Loko patatyapipi maccumukhe subhãme,
Bhoge ratiü samupayàti nihãnapa¤¤o
Dolà taraïgacapale supinopameyye.

[SL Page 009] [\x   9/]     

25.
Ekopi maccurabhihantumalaü tilokaü
Kiü niddayà api jaràmaraõànuyàyã,
Ko và kareyya vibhasuvesu ca jãvitàsaü
Jàto naro supina saügama sannibhesu.
26. Niccàturaü jagadidaü sabhayaü sasokaü
Disvà ca kodhamadamohajaràbhibhåtaü,
Ubbegamattamapi yassa na vijjatã ce
So dàruõo1na maraõaü vata taü dhiratthu! 27.
Bho bho na passatha jaràsidharaü hi maccu
Màha¤¤amànamakhilaü satataü tilokaü,
Kiü niddayà nayatha vãtabhayà tiyàmaü
Dhammaü sadà'savanudaü caratha'ppamattà.

1. Dàruõaü - mu.

[SL Page 010] [\x  10/]      
28.
Bhàvetha bho maraõamàravivajjanàya
Loke sadà maraõa sa¤¤amimaü yatattà,
Evaü hi bhàvanaratassa narassa tassa
Taõhà pahãyati sarãragatà asesà.
29.
Råpaü jarà piyataraü malinãkaroti
Sabbaü balaü harati attani ghorarogo,
Nànåpabhoga parirakkhita mattabhàvaü
Bho maccu saüharati kiü phalamattabhàve?
30.
Kammànilàpahatarogataraügabhaüge
Saüsàra sàgara mukhe vitate vipannà,
Mà mà pamàdamakarittha karotha mokkhaü
Dukkhodayo1 nanu pamàdamayaü narànaü.

1. Dukkhodayaü -mu.

[SL Page 011] [\x  11/]     

31.
Bhogà ca mittasutaporisa bandhavà ca
Nàrã ca jãvitasamà api khettavatthu,
Sabbàni tàni paralokamito vajantaü
Nànubbajanti kusalàkusalaüva loke.
32.
Bho vijjucaücalatare bhavasàgaramhi
Khittà purà katamahàpavanena tena,
Kàmaü vibhijjati khaõena sarãranàvà
Hatthe karotha paramaü guõahatthasàraü.
33.
Niccaü vibhijjatiha àmaka bhàjanaü va
Saürakkhitopi bahudhà iha attabhàvo,
Dhammaü samàcaratha saggapatippatiññhaü
Dhammo1 suciõõamihameva phalaü dadàti.  

1. Dhammaü - mu.

[SL Page 012] [\x  12/]     

34.
Rantvà sadà piyatare divi devarajje
Namhà cavanti vibudhà api khãõapu¤¤à,
Sabbaü sukhaü divi bhuvãha viyoganiññhaü
Ko pa¤¤avà bhavasukhesu ratiü kareyya?
35.
Buddho sasàvakagaõo jagadekanàtho
Tàràvalãparivutopi ca puõõacando,
Indopi devamakuñaükita pàdaka¤jo
Ko pheõapiõóa-na-samo tibhavesu jàto?
36.
Lãlàvataüsamapi yobbana råpasobhaü
Attåpamaü piyajanena ca sampayogaü,
Disvà pi1 vijjucapalaü kurute pamàdaü
Bho mohamohitajano bhavaràgaratto  

[SL Page 013] [\x  13/]     

37.
Putto pità bhavati màtu patãha putto
Nàrã kadàci jananã ca pità ca putto,
Evaü sadà viparivattati jãvaloko
Citte sadàticapale khalu jàtiraïge.
38.
Rantvà pure vividhaphullalatàkulehi
Devàpi nandanavane surasundarãhi,
Te ve'kadà vitatakaõñakasaükañesu
Bho koñisimbalivanesu phusanti dukkhaü.
39.
Bhutvà sudhannamapi ka¤canabhàjanesu
Sagge pure suravarà paramiddhipattà,
Te càpi pajjalitalohagulaü gilanti
Kàmaü kadàci narakàlaya vàsabhåtà.

[SL Page 014] [\x  14/]     

40.
Bhutvà narissaravarà ca mahiü asesaü
Devàdhipà ca divi dibbasukhaü surammaü,
Vàsaü kadàci khurasa¤citabhåtalesu
Te và mahàrathagaõànugatà divãha. 
41.
Devaïganà lalitabhinnataraïgamàle
Raïge1 mahissarajañàmakuñànuyàte,
Rantvà pure suravarà pamadàsahàyà
Te càpi ghorataravetaraõiü patanti. 
42.
Phullàni pallavalatàphalasaükulàni
Rammàni nandanavanàni manoramàni,
Dibbaccharàlalitapuõõadarãmukhàni
Kelàsamerusikharàni ca yanti nàsaü.  

[SL Page 015] [\x  15/]     

43.
Dolà'nilà'nalataraügasamà hi bhogà
Vijjuppabhàticapalàni ca jãvitàni,
Màyàmarãcijalasomasamaü sarãraü
Ko jãvite ca vibhave ca kareyya ràgaü?
44.
Kiü dukkhamatthi na bhavesu ca dàruõesu
Sattopi tassa vividhassa na bhàjano ko,
Jàto yathà maraõarogajaràbhibhåto
Ko sajjano bhavaratiü pihayeyya'bàlo?
45.
Ke1 vàpi pajjalitalohagulaü gilanti
Sakkà2 katha¤cidapi pàõitalena bhãmaü,
Dukkhodayaü asucinissavanaü anantaü
Ko kàmayetha khalu dehamimaü abàlo?

1. Ko - mu.    2. Sakko - mu.

[SL Page 016] [\x  16/]     

46.
Loke na maccusamamatthi bhayaü narànaü
Na vyàdhidukkhasamamatthi ca kiüci dukkhaü,
Evaü viråpakaraõaü na jaràsamànaü
Mohena bho ratimupeti tathàpi dehe.
47.
Nissàrato nalakalãkadalãsamànaü
Attànameva pariha¤¤ati attahetu1,
Sampositopi kusahàya ivàkata¤¤å
Kàyo na yassa anugacchati kàlakerà.
48.
Taü pheõapiõóasadisaü visasålakappaü
Toyà'nilà'nalamahãuragàdhivàsaü,
Jiõõàlayaü va paridubbalamattabhàvaü
Disvà naro kathamupeti ratiü sapa¤¤o?

1. Bheto - mu. 
[SL Page 017] [\x  17/]     

49.
âyukkhayaü samupayàti khaõe khaõepi
Anveti maccu hananàya jaràsipàõã,
Kàlaü tathà na parivattati taü atãtaü
Dukkhaü idaü nanu bhavesu acintanãyaü?
50.
Appàyukassa maraõaü sulabhaü bhavesu
Dãghàyukassa ca jarà vyasanaü ca'nekaü,
Evaü bhave ubhayatopi ca dukkhameva
Dhammaü samàcaratha dukkhavinàsanàya.
51.
Dukkhagginà sumahatà paripãëitesu
Lokattayassa vasato bhavavàrakesu,
Sabbattatà sucaritassa pamàdakàlo
Bho bho na hoti paramaü kusalaü ciõàtha.

[SL Page 018] [\x  18/]     

52.
Appaü sukhaü jalalavaü viya bho tiõagge
Dukkhantu sàgarajalaü viya sabbaloke,
Saükappanà tadapi hoti sabhàvato hi
Sabbaü tilokamapi kevaladukkhameva. 
53.
Kàyo na yassa anugacchati kàyahetu1
Bàlo anekavidhamàcaratãha dukkhaü,
Kàyo sadà kali malàkalilaü hi loke
Kàye rato'navarataü vyasanaü pareti
54.
Mãëhàkaraü kalimalàkaramàmagandhaü 
Såëàsisallavisapannagarogabhåtaü,
Dehaü vipassatha jaràmaraõàdhivàsaü
Tucchaü sadà vigatasàramimaü vinindyaü2.

1. Bheto - mu.    2. Vinindaü. Mu. 
[SL Page 019] [\x  19/]     

55.
Dukkhaü aniccamasubhaü vata attabhàvaü
Mà saïkilesaya na vijjati jàtu nicco,
Ambho na vijjati hi appamapãha sàraü
Sàraü samàcaratha dhammamalaü pamàdaü. 
56.
Màyàmarãcikadalãnalapheõapu¤ja-
Gaügàtaraïgajalabubbulasannibhesu,
Khandhesu pa¤casu chaëàyatanesu tesu
Attà na vijjati hi ko na vadeyya'bàlo?
57.
Va¤jhàsuto sasavisàõamaye rathe tu,
Dhàveyya ce cirataraü sadhuraü gahetvà,
Dãpaccimàlamiva taü khaõabhaïgabhåtaü
Attàti dubbalatarantu vadeyya dehaü.

[SL Page 020] [\x  20/]     

58.
Bàlo yathà salilabubbulabhàjanena
âkaõñhato vata pibeyya marãcitoyaü,
Attàni sàrarahitaü kadalãsamànaü
Mohà bhaõeyya khalu dehamimaü anattaü.
59.
Yo'dumbarassa kusumena marãcitoyaü
Vàsaü yadicchati sa khedamupeti bàlo,
Attànameva pariha¤¤ati attahetu1
Attà na vijjati kadàcidapãha dehe.
60.
Poso yathà hi kadalã suvinibbhujanto
Sàraü tadappampi nopalabheyya kàmaü,
Khandhesu paücasu chaëàyatanesu tesu
Su¤¤esu ki¤cidapi nopalabheyya sàraü. 

1. Bheto - mu.  

[SL Page 021] [\x  21/]     

61.
Suttaü vinà na pañabhàvamihatthi kiüci
Dehaü vinà na khalu koci mihatthi satto,
Deho sabhàvarahito khaõabhaügayutto,
Ko attahetu aparo bhuvi vijjatãha?
62.
Disvà marãcisalilaü hi sudårato bho
Bàlo migo samupadhàvati toyasa¤¤ã,
Evaü sabhàvarahite viparãtasiddhe
Dehe pareti parikappanayà hi ràgaü.
63.
Dehe sabhàvarahite parikappasiddhe
Attà na vijjati hi vijjumivantalikkhe,
Bhàvetha bhàvanaratà vigatappamàdà
Sabbàsavappahananàya anattasa¤¤aü.

[SL Page 022] [\x  22/]     

64.
Làlàkarãsarudhirassuvasànulittaü
Dehaü imaü kalimalàkalilaü asàraü,
Sattà sadà pariharanti jigucchanãyaü
Nànàsucãhi paripuõõaghañaü yatheva.
65.
öahàtvà jalaü hi sakalaü catusàgarassa
Meruppamàõamapi gandhamanuttaraü ca,
Pappoti neva manujo hi suciü kadàci
Kiü bho vipassatha guõaü kimu attabhàve?
66.
Deho sa eva vividhàsucisannidhàno
Deho sa eva vadhabandhanarogabhåto,
Deho sa eva navadhà paribhinnagaõóo
Dehaü vinà bhayakaraü na susànamatthi.*

*  Ayaü  gàthà  muddita potthakesu "dehantadeva vividhàsuci sannidhàna miccàdinà" nayena liïgavipariyàsàkàrena dissate. Taü sàvajjamiti amhàkaü mati. 

[SL Page 023] [\x  23/]     

67.
Antogataü yadi va muttakarãsabhàgo1
Dehà bahiü aticareyya vinikkhamitvà,
Màtà pità vikaruõà ca vinaññhapemà
Kàmaü bhaveyyu kimu bandhusutà ca dàrà?
68.
Dehaü yathà navamukhaü kimisaüghagehaü
Maüsaññhisedarudhiràkalilaü vigandhaü,
Posenti ye vividhapàpamihàcaritvà
Te mohità maraõadhammamaho vatevaü! 
69.
Gaõóåpame vividharoga nivàsabhåte
Kàye sadà rudhiramuttakarãsapuõõe,
Yo ettha nandati naro sasigàlabhakkhe
Kàmaü hi socati parattha sa bàlabuddhi.  

1. Bhàgaü - mu. 

[SL Page 024] [\x  24/]     

70.
Bho pheõapiõóasadiso viya sàrahãno
Mãëhàlayo viya sadà pañikålagandho,
âsãvisàlayanibho sabhayo sadukkho
Deho sadà savati loõaghañova bhinno.
71.
Jàtaü yathà na kamalaü bhuvi nindanãyaü
Païkesu bho asucitoya samàkulesu,
Jàtaü tathà parahitaü pi ca dehabhåtaü
Taü nindanãyamiha jàtu na hoti loke. 
72.
Dvattiüsabhàgaparipårataro viseso
Kàyo yathà hi naranàri gaõassa loke,
Kàyesu kiü phalamihatthi ca paõóitànaü
Kàmaü tadeva nanu hoti paropakàraü.

[SL Page 025] [\x  25/]     

73.
Posona paõóitatarena tathà pi deho
Sabbattanà cirataraü paripàlanãyo,
Dhammaü careyya suciraü khalu jãvamàno
Dhamme have maõivaro iva kàmado bho
74.
Khãre yathà suparibhàvitamosadhamhi
Snehena osadhabalaü paribhàsateva,
Dhammo tathà iha samàcarito hi loke
Chàyàva yàti paraloka mito vajantaü.
75.
Kàyassa bho viracitassa yathànukålaü
Chàyà vibhàti ruciràmaladappaõe tu,
Katvà tatheva paramaü kusalaü parattha
Sambhåsità iva bhavanti phalena tena.  

[SL Page 026] [\x  26/]     

76.
Dehe tathà vividhadukkha nivàsabhåte
Mohà pamàdavasagà sukhasa¤¤amåëhà,
Tikkhe yathà khuramukhe madhulehamàno
Bàëhaü ca dukkhamanugacchati hãnapa¤¤o.
77.
Saükapparàgavigate niratattabhàve
Dukkhaü sadà samadhigacchati appapa¤¤o,
Måëhassa ceva sukhasa¤¤amihatthiloke
Kiüpakkameva nanu hoti vicàramàne.
78.
Sabbopabhoga dhanadha¤¤avisesalàbhã
Råpena bho sa makaraddhajasannibhopi,
Yo yobbanepi maraõaü labhate akàmaü
Kàmaü paratthaparapàõaharo naro hi.
79.
So yàcako bhavati bhinnakapàlahattho
Muõóo dhigakkharasatehi ca tajjayanto,
Bhikkhaü sadàribhavane sakucelavàso
Dehe paratthi paracittaharo naro yo.

[SL Page 027] [\x  27/]     

80.
Itthã namu¤cati sadà puna itthibhàvà
Nàrã sadà bhavati so puriso parattha,
Yo àcareyya paradàramalaïghanãyaü
Ghora¤ca vindati sadà vyasanaü ca nekaü.
81.
Dãno vigandhavadano ca jaëo apa¤¤o
Mågo sadà bhavati appiyadassano ca,
Pappoti dukkhamatulaü ca manussabhåto
Vàcaü musà bhaõati yo hi apa¤¤asatto.
82.
Ummattakà vigatalajjaguõà bhavanti
Dãnà sadà vyasanasokaparàyaõà ca,
Jàtà bhavesu vividhesu viråpadehà
Pãtvà halàhalavisaüva suraü vipa¤¤à.
83.
Pàpàni yena iha àcaritàni yàni
Yo vassakoñinahutàni anappakàni,
Laddhàna ghoramatulaü narakesu dukkhaü
Pappoti cettha vividhavyasanaü ca nekaü.  

[SL Page 028] [\x  28/]     

84.
Lokattayesu sakalesu samaü na kiüci
Lokassa santikaraõaü ratanattayena,
Taütejasà sumahatà jitasabbapàpo
Sohaü sadàdhigatasabbasukho bhaveyyaü.
85.
Lokattayesu sakalesu ca sabbasattà
Mittà ca majjharipubandhujanà ca sabbe,
Te sabbadà vigatarogabhayà visokà
Sabbaü sukhaü adhigatà mudità bhavantu.
86.
Kàyo karãsabharito viya bhinnakumbho
Kàyo sadà kalimalavyasanàdhivàso, 
Kàye1 viha¤¤ati ca sabbasukhanti loko
Kàyo sadà maraõarogajaràdhivàso.

1. Kàyo - mu.

[SL Page 029] [\x  29/]     

87.
So yobbanoti thaviroti ca bàlakoti
Satte na pekkhati viha¤¤atireva maccu,
Sohaü ñhitopi sayitopi ca pakkamanto
Gacchàmi maccuvadanaü niyataü tathà hi.  
88.
Evaü yathà vihitadosamidaü sarãraü
Niccaü va taggatamanà hadaye karotha,
Mettaü parittamasubhaü maraõassatiü ca
Bhàvetha bhàvanaratà satataü yatattà.
89.
Dànàdi pu¤¤akiriyàni sukhudrayàni
Katvà ca tamphalamasesa mihappameyyaü,
Deyyaü sadà parahitàya sukhàya ceva
Kimbho tadeva nanu hatthagataü hi sàraü?
90.
Hetuü vinà na bhavatã hi ca kiüci loke
Saddova pàõitalaghaññanahetujàto,
Evaü ca hetuphala bhàvavibhàgabhinno
Loko udeti ca vinassati tiññhatã ca.  

[SL Page 030] [\x  30/]     

91.
Kammassa kàraõàmayaü hi yathà avijjà
Bho kammanà samadhigacchati jàtibhedaü,
Jàtiü pañicca ca jaràmaraõàdidukkhaü
Sattà sadà pañilabhanti anàdikàle.
92.
Kammaü yathà na bhavatãha ca mohanàsà
Kammakkhayàpi ca na hoti bhavesu jàti,
Jàtikkhayà iha jaràmaraõàdidukkhaü
Sabbakkhayo1 bhavati dãpaivànilena.
93.
Yo passatãha satataü munidhammakàyaü
Buddhaü sa passati naro iti so avoca,
Buddhaü ca dhammamamalaü ca tilokanàthaü
Sampassituü vicinathà'pi ca dhammataü bho. 

1. Sabbakkhayaü - mu. 

[SL Page 031] [\x  31/]     

94.
Sallaüva bho sunisitaü hadaye nimuggaü
Dosattayaü vividhapàpamalena littaü,
Nànàvidhabyasanabhàjanamappasannaü
Pa¤¤àmayena balisena niràkarotha.
95.
Nàkampayanti sakalàpi ca lokadhammà
Cittaü sadàpagatapàpakilesasallaü,
Råpàdayo ca vividhà visayà samaggà
Phuññhaüva merusikharaü mahatànilena.
96.
Saüsàradukkhamagaõeyya yathà munindo
Gambhirapàramita sàgaramuttaritvà,
¥eyyaü abodhi nipuõaü hatamohajàlo
Tasmà sadà parahitaü paramaü ciõàtha. 
97.
Ohàya so'dhigatamokkhasukhaü paresaü
Atthàya saücari bhavesu mahabbhayesu,
Evaü sadà parahitaü purato karitvà
Dhammo mayànucarito1 jagadatthameva.

1. Dhammaü mayànucaritaü - mu. 

[SL Page 032] [\x  32/]     

98.
Laddhàna dullabhataraü ca manussayoniü
Sabbaü papa¤carahitaü khaõasampadaü ca,
¥atvàna àsavanudekahitaü ca dhammaü
Ko pa¤¤avà anavaraü na bhajeyya dhammaü?
99.
Laddhàna buddhasamayaü atidullabhaüca
Saddhamma maggamasamaü sivadaü tatheva,
Kalyàõamittapavare matisampadaü ca
Ko buddhimà anavaraü na bhajeyya dhammaü?
100.
Evampi dullabhataraü vibhave suladdhà
Maccheradosa viratà ubhayatthakàmà,
Saddhàdidhammasahità1 satatappamattà
Bho! Bho! Karotha amatàdhigamàya pu¤¤aü.

1. Saddhàdhidhamma sahità - mu.

