[CPD Classification 4.1.9]
[SL Vol Samant] [\z Samantak /] [\w I /]   
[SL Page 001] [\x   1/]     

Samantakåņavaõõanā 

Namo tassa bhagavato arahato sammā sambuddhassa. 

1
Satatavitata kittiü dhastakandappadappaü 
Tibhavahitavidhānaü sabbalokekaketuü, 
Amitamatimanagghaü santidaü merusāraü 
Sugatamahamudāraü råpasāraü namāmi. 
2
Hataduritatusāraü mohapaīkopatāpaü 
Manakamalavikāsaü jantunaü sesakānaü, 
Kumatikumudanāsaü buddhapubbācalaggā 
Uditamahamudāraü dhammabhānuü namāmi. 
3
Sakalavimalasãlaü dhutapāpārijālaü 
Suranaramahanãyaü pāhuneyyāhuneyyaü, 
Ujupathapaņipannaü pu¤¤akhettaü janānaü 
Gaõamahamabhivande sāradaü sādarena 
4
Iti kaëita paõāmā hantva sabbopasagge 
Sugatavimala pādambhojasampāta påtaü, 
Sumanasikharirājaü vaõõayissaü surānaü 
Vasati matulametaü sādhujantu suõantu. 
5
Savaõā lapanā ceva satiyā cāpi vandanā, 
Yassa sammā sukhã hotã nibbāõa¤cādhigacchati 

[SL Page 002] [\x   2/]      
6
Tasmā sappurisehe'daü patthentehi tisampadaü, 
Savaõãyaü hi sādhåhi acikkhittena cetasā. 
7
Yo lokatilako nātho påretvā dasa pāramã, 
Jātosi tusite kāye santusito'ti vissuto. 
8
ârādhito surādãhi kālo mārisa te ayaü, 
Tiõõo tārayimaü lokaü bahå apparajakkhakā. 
9
Etadatthāya te vãra påritā dasa pāramã, 
Bāhuü pitussa putto'va loko ālambate tuvaü. 
10
Tesaü taü vacanaü sutvā mahāsatto mahāmatã, 
Vilokane viloketvā pa¤cāmala vilocano. 
11
Jambudãpaggakamale kaõõikā'va manoramā, 
Purã kapiëavatthå'si visāõā'va sudhāsinaü. 
12
Siīgãnikkhamayābhāsa tuīgasiīgasamaīgitā, 
Maõisãhapa¤jarākiõõa pāsādā yattha bhāsare. 
13
Saghane gagane niccaü sateratasatāni'va, 
Anileritapajjota soõõaketu ahå yahiü. 
14
Janānaü nãlanettehi vadanehi tu yā purã, 
Madhupālisamonaddha ka¤jinã sirimāvahe. 
15
Raīgatuīgaturaīgehi gajjitehi ca yā purã, 
Saghosuttuīgakallola lolasāgarasantibhā. 
16
Avhamānā'va devānaü puralakhyā bhujā iva, 
Mandānileritā tuīga nānārāgaddhajā yahiü. 
17
Nānāvesadharā yasmiü nānābhåsaõa bhåsitā, 
Nānāsampattisaüyuttā nānāvijjāsu pāragā. 

[SL Page 003] [\x   3/]      
18 Navayobbana uddāmā råpena ca manoharā, 
Saccesu niratā niccaü anakkuņņhakulā siyuü. 
19
Niccaü kãëā vidaddhāhi naranārãhi sevitā, 
Yā purã sādhuråpā'si madhurālāpinãhi ca. 20
Tasmiü saddhādayopeta okkākakulaketuko, 
Suddhodanavhayo āsã vissuto bhuvanattaye. 
21
Yassaīghikamale sabba bhubhujānaü mahãtale, 
Kirãņamaõihiīgāli kãëantã'va nirantaraü. 
22 Yassa patthaņatejena puranetāpi divākaro, 
Vahanãca'mbare lãlaü osadhãpatino divā. 
23
Yassa dānappavāho tu nānāyācaka jantunaü, 
Manodadhãsu velantetikkamantova sattataü. 
24
Matiyā suramantãva dhanena dhanado viya, 
Råpena kusumesu'va yo jumhati mahãtale. 
25
Tassābhisittā rajjena mahāmāyāti vissutā, 
Candikā viya candassa girirājā'va kapālito. 
26
Lakkhã'va vāsudevassa sãtā'va rāmarājino, 
Mahesãsi varārohā sundarã sundarādharā. 
27
Tassā kucchikaraõķamhi anaggharatanaü viya, 
Khattiüsāhi nimittehi vimhāpento sadevakaü. 
28
Sitambujakaro santo sitebhacchāpako viya, 
Katvā padakkhiõaü mātu paņisandhimagaõhi so. 
29
Dasekādasamāsena tassevaü āsi cetanā, 
Passituü saka¤ātãnaü gantvāna nagaraü tadā. 

[SL Page 004] [\x   4/]      
30
Nivedetvā tamatthaü sā ra¤¤o tena susajjite, 
Saparicchadā tadā magge gacchanti antarāpathe. 
31
Devatānaü manonandakara nandana sannibhaü, 
Disvāna lumbiniü nāma uyyānaü mananandanaü. 
32
Tasmiü kãëitumussāhā pavisitvāna taü vanaü, 
Kãëanti upagantvāna maīgalaü sālapādapaü. 
33
Vilola pallavākiõõaü suphullakusumonataü, 
Gahetvā sālasākhaü sā surattakara pallavā. 
34
Devehi gahitā'rakkhā mahamāne sadevake, 
Janesi tanayaü māyā tatraņņhā lokalocanaü. 
35
Brahmāno lokapālā ca manussā kamato tadā, 
Soõõajālājinādãhi gaõhiüsu jananandanaü. 
36
Mahiü patiņņhito dhãro passitvāna tato disā, 
Uttarābhimukho sattapadaü gaõtvā'mbuje ņhito. 
37
Disantamavaloketvā suphullambujalocano, 
Nicchāresāsabhiü vācaü aggo seņņho'ti ādinā. 
38
Brahmāmaranarādãhi påjito ca namassito, 
Kamena abhivaķķhanto juõhapakkhe sasã yathā. 
39
Brahmånaü chattachāyāya mandārakusumantare, 
Sānandāmandadevehi dhutacāmaramajjhago. 
40
Dibbehi råpasaddehi gandhehi ca rasehi ca, 
Phoņņhabbehi ca dibbehi modamāno anekadhā. 
41
Dibbehi ramaõãyehi naccehi vāditehi ca, 
Padānekasahassehi thåyamānaguõākaro. 

[SL Page 005] [\x   5/]      
42
Patvā soëasamaü vassaü ¤ātisaīghassa majjhago, 
Dassetvā'sesasippaü taü loke vijjati yaü tadā. 
43
Ĩātisaīghaü pamodento deve ca manuje'pi ca, 
Laddhā yasodharaü deviü'nukålaü jātijātiyaü. 
44
Soõõadappaõasaīkāsa sommānana vibhusitaü, 
Nãlanãrajasaīkāsa visālāyata locanaü. 
45
Siīgāramandiradvāre dhajopamabhamudvayaü, 
Hemakāhalasaīkāsa nāsikaü råpalakkhiyā 
46
Nãlavellitadhammilla jimutobhaya koņiyaü, 
Niccavijjullatācakka manu¤¤akaõõapāsakaü. 
47
Sātakumbhanibhābhāsa payodharaghaņadvaü, 
Suvaõõadditaņāyāta nijjharākārahārakaü 
48
Dehadevaddumālamba pārohābhabhujadvayaü, 
Aīgulãpallavantambu binducāru nakhāvaliü. 
49
Dehamālālimālābha romarājivirājitaü, 
Råpaõõavataraīgāha valittaya vicittakaü, 
50
Soõõarambhāsamāvaņņa piõorudvaya sundaraü, 
Sannirakalikākāra cārujaīghā vibhåsitaü. 
51
Paccakkharåpalakkhiü ca lãlānicaya sannibhaü, 
Guõānamākaraü sādhu velaüva ratisāgare. 
52
Kanto vasantarājā'va kandappo'va suråpavā, 
Sasã'va dassanãyo ca suriyo viya tejavā. 
53
Acalattena meråva gambhãrenaõõavo viya, 
Brahmassaro piyaüvādã pa¤g¤āya ca anåpamo. 

[SL Page 006] [\x   6/]      
54
Vasanto so mahāvãro purasmiü kapilavhaye, 
Disvā nimitte caturo uyyāna gamana¤jase. 
55
Pabbajjābhirato nātho gantvā uyyānabhåmiyaü, 
Suphullacampakāsoka nāgādā'gehi maõķitaü. 
56
Phullapaīkaja kaëhāra jalājalaya satākulaü, 
Mandamandānilāyāta nānāmodehi vāsitaü. 
57
Sarā saraü samāyāta madhubbata nisevitaü, 
Phalapuppharasuddāma dvija saīgha nikåjitaü. 
58
Naccanta mattamorānaü niccaü maõķapasantibhaü, 
Dibbanta migasagghānaü kãëāmaõķapa sannibhaü. 
59
Samãra sisirodāra dhārāsãkara vārihi, 
Dhārāmaõķapa pantãhi janānandakaraü varaü. 
60
Uyyānavanamāgamma devarājāva nandanaü, 
Kãëanto nijaputtassa sutvāna jātasāsanaü. 
61
Nivatto vissakammena sahassakkhova bhåsito, 
Puraü pavisamānova kisā gotami bhāsitaü. 
62
Sutvāna nibbutapadaü tadā cittānukålakaü, 
Santuņņho sānurāgo ca lakkhagghaü tārabhāsuraü. 
63
Hāraü tissāya pesetvā gantvāna sakamandiraü, 
Devarājavilāsena nisãdi pavarāsane. 
64
Athāgamma tadā nekanāņikā parivārayuü,
Vajjanti bheriyo tāsu paggayha kāci nāriyo. 
65
Nānālayasamākiõõaü gãtaü gāyanti kāci'pi, 
Dhamanti susiraü kāci kāci vādenti tantiyo. 

[SL Page 007] [\x   7/]      
66
Cāru bimbādharāramma payodharabharā subhā, 
Visālāyata nãlakkhā somasommānanā tadā. 
67
Naccanti purato tassa bherimaõķala majjhagā, 
Devaka¤¤āva raīgamhã rasabhāvanirantaraü. 
68
Disvāna so tamacchariyaü viratto visaye tadā, 
Urattāëaü ca addakkhi sabbantaü bheritāëanaü. 
69
Paridevaü'cupaņņhāsi gãtaü saüsārasāgare, 
Vāyuvega vikāraü'va naccaü cintesi nāyako. 
70
'Kadāhaü gharamossajja pabbajjāsiri mubbahe ?' 
Iccevaü cintayanto so supantova sayã tahiü. 
71
'Yaü nissāya mayaü ettha naccagãtesu vyāvaņā, 
So'yaü'dāni supã' amhe kassadāni karoma taü ?. 
72
Iti cintiya te tattha turiyesu sake sake, 
âlambā sayitā ka¤¤ā susa¤¤ā¤¤amanissitā. 
73
Khādanti kāci dantāni kāci lālā vahantiyo, 
Kāci rudantiyo tattha vilapanti athā'parā. 
74
Kākacchanti'pi semhampi gilanti ca camanti ca, 
Karonti nādaü nāsāya gharå'ti ca khipanti ca. 
75
Muttayanti tadā kāci rahassaü vicaranti ca, 
Duggandhaü vāti taü ņhānaü susānaü āmakaü yathā. 
76
Pabuddho aķķharattamhi gate tattha nisãdiya, 
Addakkhi tāsaü nekāni vikārāni tahiü tadā. 
77
Tassevaü pekkhamānassa bhave saüviggacetaso, 
âdittaü va upaņņhāsi mane khalu bhavattayaü. 

[SL Page 008] [\x   8/]      
78
Dāvānala samāditta mahāra¤¤āyathā gajo, 
Tathevāsi narindassa gehato gamane matã. 
79
Tato vuņņhāya sayanā karonto abhinikkhamaü, 
Vitakkesi mahārājā passituü sakamatrajaü. 
80
Pavisitvā tato gabbhaü sanikaü santamānaso, 
Passitvā saha puttena niddāyantiü yasodharaü. 
81
Cirāgataü mahāpemaü dhārayaü sakamānase, 
Buddho hutvāpi'maü sakkā passituü iti cintiya. 
82
Gato nātho tato ņhānā bodhiyā baddhamānaso 
Tadahevāsi buddhoti kāmuko ko na cintaye. 
83
Sineru muddharantova pāduddhariya nikkhamaü, 
Channamāhåya ānãtaü kanthakaü turagādhipaü. 
84
Assarājaü tamāruyha saha channena rattiyaü, 
Devehi vivaņadvarā paņipajji mahāpathaü. 
85
Cakkavāëesu nekesu devatā susamāgatā, 
Dãpadhåpaddhajehe ca gandhamālehi påjayuü. 
86
Purato saņņhãsahassāni daõķadãpāni dhārayuü, 
Tathā dakkhiõapassamhi vāmapasse ca pacchato. 
87
Gaganā pupphavassāni vassāpesuü cha devatā, 
Mandāravaü kokanadaü sugandhaü cittapāņa liü. 
88
Campakā soka punnāga nāgapågāga sambhavaü, 
Mālatãvassikãyādã nānāvallãhi sambhavaü. 
89
Padumuppala kalahāra kumudādyāmbu sambhavaü, 
Sugandhamadhu mattāhi chappadālãhi kåjitaü. 

[SL Page 009] [\x   9/]      
90
Pupphavassaü pavassittha tiüsayojanama¤jase, 
Pasatto tattha turago dukkhato agamã tadā. 
91
Evaü påjāvidhānehi gantvā'nomaü mahānadiü, 
Sitasekata saīkiõõaü bahumãnakulākulaü. 
92
Tãraņņho passi so dhãro gaīgānāriü rasāvahaü, 
Karontiü vãcibābhāti eõepupphopahārakaü. 
93
Assena taü mahānomaü laīghāpetvā mahāmatã, 
Paratãre patiņņhāsi vimale vālukā tale. 
94
Pabbajituü mayettheva yuttaü no me papa¤cituü, 
Iti cintiya obhāya dhāritābharaõāni so. 
95
Channassa paņiyādetvā kanthaka¤ca hayādhipaü, 
Nisitaü khaggamuggayha samoliü chindi kuntalaü. 
96
Evamāvajjayaü nātho sace'haü sugato bhave, 
Tiņņhatu gagane gantvā iti ukkhipi ca'mbaraü. 
97
Tato sakko mahagghena maõicaīgoņakena taü, 
Paņiggahetvā sirasaü netvā devapuraü caraü. 
98
Kāretvā maõithåpaü so nãdhetvā taü siroruhaü, 
Atthāhaü patimāneti sahadevehi nekadhā 
99
Mahābrahmopanãtaņņhaparikkhāraü mahāmatã, 
Paņiggahetvā kāsāvaü nivattho pāruto tadā. 
100
Pubbe viyambaraü gayha ambare khipi nāyako, 
Paņiggahetvā taü brahmā netvā brahmapuraü caraü 
101
Dvādasayojanubbedhaü katvā thåpavaraü subhaü, 
Tattha taü nidahitvāna paõipāteti sabbadā. 

[SL Page 010] [\x  10/]      
102
Sampuõõa manasaīkappo pabbajjāsiri mubbahaü, 
Chādento kāmaleneva maruü caīakkami nāyako. 
103
Tato ambavanaü gantvā vindanto pãtijaü sukhaü, 
Vãtināmayi sattāhaü ramme pādapamaõķape. 
104
Tato rājagahaü gantvā pārupitvā cãvaraü, 
Gahetvā maõivaõõaü so pattaü karatalambujā. 
105
Battiüsa lakkhaõåpeto anubya¤jana maõķito, 
Brahmujjugatto bhagavā puraseņņhamupāgami. 
106
Visikhantarena gacchantaü lokekanayanaü janā, 
Disvā evaü vicintesuü nāyaü yo so janādhipo. 
107
Kāmaü puravadhusomma vattasambandhakāraõā, 
Cando'yamāgato ajja sakavesena no mati. 
108
Sutvāna taü tadā keci hasantā vacanantaraü, 
Nāyaü sasã sasaīekā so bhānumeso'ti no mati. 
109
Bodhetumāgato kāmaü porãnaü vadanambuje, 
Sakãyeneva råpena vimhayaü porimānuse. 
110
Kiü bho ummattakā attha evaü mā vadathā'dhunā, 
Sataraüsã uõharaüsã na so eso aviggaho. 
111
Kāmenālasajantuhi kãëituü puramāgato, 
Saråpena na no atthi saüsayo balu mānase. 
112
Tesaü taü vacanaü sutvā hasantā keci jantuno, 
Tumhe khalå na jānātha sabāõe sadhanå hi so. 
113
Issaro kantaråpena tuīgamandiratā puraü, 
Kelāso iti sampatto jahātha vimatiü idha. 

[SL Page 011] [\x  11/]      
114
Tesampi vacanaü sutvā hasanteke janā tadā, 
Nāyaü haro tinetto so kesaveso idhāgato. 
115
Viciõanto siriü ajja puraseņņhamupāgataü, 
Vesena¤¤ena ma¤¤āma ettha no natthi saüsayo.
116
Paharitvā karaü keci sutvā taü vacanaü narā, 
Hasantevaü tadāvocuü vāsudevo na ve ayaü. 
117
Kāmaü sarojanābho so vāmano kaõhaviggaho, 
Ayama¤¤ataracaõõena āgato pākasāsano. 
118
Puraü devapurantetaü ma¤¤amāno mahājutiü, 
Passitunti paņi¤¤āto mā bhonto vilapantu ve. 
119
Sutvā tesaü giraü keci keëiü katvāna nekadhā, 
Tumhe sakkaü na jānātha so hi bho vajirāyudho. 
120
Eso hi bho mahābrahmā brahmalokā idhāgato, 
Pamattā kinnu vedamhã brahmabandhu pure idha. 
121
Athesaü vacanaü sutvā keci paõķitajātikā, 
Nete candādayo kāmaü mā mohaü bho pakāsatha. 
122
Caturānano mahābrahmā somasommānano ayaü, 
Samantapotthako brahmā pattahattho'yamabbhuto. 
123
Kāmaü pāramitāpuõõa pasattho puriso ayaü, 
Niccaü vandatha påjetha thomethetaü mahājutiü. 
124
Evaü vadantā sabbe te nāgarā purisuttamaü, 
Gandhapupphehi pujentā namassantā tamanvaguü. 
125
Nettārittehi pājentā munino råpasāgare, 
Jantavo mananāvāyo pāraü passiüsu no tadā.

[SL Page 012] [\x  12/]      
126
Tadā lokekanayano sapadānena vãthiyaü, 
Caraü yāpanamattaüva laddhāgamma purā bahi. 
127
Paõķavaü girimāsajja tassacchāyāya so muni. 
Saīghāņiü pa¤¤apetvāna nisajja purisāsabho. 
128
Adiņņhapubbaü disvāna patte missakabhojanaü, 
Sa¤jātapaņikålo taü nuditvā paccavekkhaõā. 
129
Amataü viya taü bhutvā vikkhāletvā mukhaü dakā, 
Patte vattaü caritvāna muhuttaü tattha vissami. 
130
Pavattiü taü nisāmetvā bimbisāro narissaro, 
Sãghaü tamupagantvāna katānu¤¤o nisãdiya. 
131
Nimantayitvā rajjena anicchante yatissare, 
Anuggahāya me yuttaü buddhabhåtenidhāgamaü. 
132
Evaü nimantito tenādhivāsetvā mahāmatã, 
Agamāsuruvelāya matuloru parakkamo. 
133
Padhānaü padahitvāna chabbassamatidukkaraü,
Pakāsetvāna lokassa mokkhaü natthiti tena so. 
134
Tatoppabhuti vattanto majjhimappaņi pattiyaü, 
Kāyassānuggahaü katvā tato sampiõiti'ndriyo. 
135
Måle'japālanigrodhapādapassa mahāmuni, 
Nisãdi nijasobhāhi obhāsento disodisaü. 
136
Tadā senāni nigame sujātā khãra dāyikā, 
Sampuõõamanasaīkappā yācitvā vaņadevataü. 
137
Dhãraü devoti ma¤¤anti tuņņhahaņņhā pamoditā, 
Hemapātiü sapāyāsaü datvāna idama'bruvi.

[SL Page 013] [\x  13/]      
138
Yathā mayhaü mahādeva iddhā patthita patthanā, 
Tatheva tava saīkappo khippameva samijjhatu. 
139
Iti vatvāna vanditvā katvā ca naü padakkhiõaü, 
Pakkantāya sujātāya dhãro pātiü samādiya. 
140
Upagantvānātirammaü nadiü so nãlavāhiniü,
Suppatiņņhitanāmamhi nadãtitthe nisãdiya. 
141
Bhu¤jitvā ånapaõõāsa piõķaü katvāna bhojanaü,
Vissajjetvā tato pātiü paņisotaü narāsabho. 
142
Tato sālavanuyyāne vissamanto divādine, 
Disvāna supine pa¤ca atthaü tesaü vicintiya. 
143
âbodhimålato magge devehi samalaīkate, 
Maõitoraõapālãhi puõõakumbhaddhājādihi. 
144
Sāyaõhasamaye nātho gacchanto bodhi santikaü, 
Disvāna sotthiyaü nāma thåyamānaü dijuttamaü.
145
Tena dinnaņņha muņņhintu gahetvā nãlasaddalaü, 
Bodhimålamupāgamma katvāna taü padakkhiõaü. 
146
Akāsi tãõasanthāraü pācãnābhimukhaü tadā, 
Tato mahiü dvidhā katvā samuņņhāsi mahāsanaü. 
147
Uccaü cuddasahatthena nānā citta vicittitaü, 
Abhaņņhanahittha tatraņņho iccevaü daëhamānaso. 
148
Kāmaü taco nahārå ca aņņhi ca avasissatu, 
Upasussatu me gatte sabbantaü maüsalohitaü. 
149
Na uņņhahāmabujjhitvā na jahe viriyaü mama, 
Adhiņņhahitvā evaü so nisãdi vajirāsane. 

[SL Page 014] [\x  14/]      
150
Anatikkamaü ņhapetvāna caraõaü caraõupari, 
Kamalaü kamaleneva maõibandhaü vidhāya so. 
151
Bālāsokadalāsatta paraü vā'sokapallavaü, 
Nidhāya nayanānatda pāõiü pāõitale jino. 
152
Yathā sa¤jhāghanālãķha tuīgaka¤cana pabbato, 
Surattacãvaracchanna cārigatta virājito. 
153
Udayāvalakoņimhi dippantova divākaro 
Kandharopari dippanta mukhamaõķalamaõķito. 
154
Yathā cāmikarabyamhe sunãlaü sãhapa¤jaraü, 
Asampakampapamhehi pihitaddhasulocano. 
155
Nãluppalakalāpaüca jananettālipātanaü, 
Sajjhudaõķasamābaddha bodhikkhandhamaphassi so. 
156
Nisinno bodhito chejja pavāëataruõaīkurā, 
Patamānā samantāsuü tejaü viya kubuddhãnaü. 
157
Devā tattha samāga¤juü khippaü dasasahassiyaü, 
Kamalāsanoragā ceva siddhavijjādharādayo 
158
Sahampati mahābrahmā brahmasenāpurakkhato, 
Sitātapattaü dhārento ņhãto sambuddha santike. 
159
Vãsaü ratana satāyāmaü vijayuttara nāmakaü, 
Saīkhaü dhamento aņņhāsi sādaro pākasāsano. 
160
Suyāmo saha senāya thomayanto narādhipaü, 
Maõitālavaõņaü paggayha mandamandena vãjati. 
161
Jitakitti lataggamhi sassa pupphaüca pupphãtaü, 
Vāëavijanimuggayha aņņhā santusito tahiü.

[SL Page 015] [\x  15/]      
162
Beluvaü vãõamādāya gãtaü nānālayānugaü, 
Pa¤casikho ņhito tattha gāyamāno anekadhā. 
163
Mahākālo'pi nāgindo nāgasaīghapurakkhato, 
Thomento tattha aņņhāsi navārahaguõādihi. 
164
Raīgabhumiü māpayitvā gahetvāna varaīganā, 
Upahāraü karontaņņhā timbarå suriyavaccasā. 
165
âgantvā saha senāya sitaīgo sitabhusano, 
Dhataraņņho ņhito pubbe ārakkhaü kurumānako. 
166
Pårento sakasenāya dakkhiõassaü viråëhako, 
ârakkhaü kurumānaņņhā nãlaīgo nãlabhusano. 
167
Viråpakkho'pi aņņhāsi pālayaü pacchimaü disaü, 
Rattaīgābharaõo vammã nijasenāpurakkhato. 
168
Uttarassaü sasenāya ārakkhaü kurumānako, 
Soõõavaõõaīgābharaõo aņņhāsi naravāhano. 
169
Kimettha bahulāpena jātikkhettamhi devatā, 
Nāgatā neva vāhesuü sabbe etthe'va osaņā. 
170
Gaganātotiõõaketu pādehi paņhavãtale, 
Nāgādayo na dhutāsuü ketunaü bahu kā kathā. 
171
Na dhåtā dhajapādehi vāyutuddāmavuttihi, 
Tārakā gagane bråmo kinnu tattha dhajālutā. 
172
Pubbadisā cakkavāëa silāyuggataketunaü, 
Pādāni parabhāgādi cakkavāëasilanvaguü. 
173
Cakkavāëa mahāmeru yugandhara nagādayo, 
Pupphāvataüsakā'vāsuü nānāvaõõehi saīkhatā. 

[SL Page 016] [\x  16/]      
174
Vāmāmandamakaranda bindusandoha sundaraü, 
Ullola padumākiõõa vitānaü vāsi ambaraü. 
175
Khittasogandhacuõõāni devabrahmādinā tahiü, 
Vitānaü viya khāyanti cakkavāëaggamaõķape. 
176
Kappårāgarudhåpehã tattha tatthuggatehi mā, 
Kālabbhakåņacchannova āsi ma¤¤aü kathemu kiü. 
177
Jātikkhettesu devehi katagghikusumādinā, 
Nosãnā dharaõã bhārā disebhānaü balaü aho. 
178
Ambarālambamānānã pupphadāmāni bhåtalaü, 
âkaķķhanāya devehi baddharajjuva bhāsare 
179
A¤¤o¤¤akaramuggayha gagane surasutdarã, 
Paribbhamantā gāyanti tattha tattha manoramaü. 
180
Ubho bhuje vikāsetvā maõķitaü surasutdarã,
Bhamanti bhantabheõķuva tattha tatthambare yugā. 
181
Nãluppalakalāpādã gahetvāna suraīganā, 
ōhãtāsuü parivāretvā påjamānā narissaraü. 
182
Ratnapallavakalahāra kamaluppala saīgate, 
Sannãrakusumākiõõe puõõesogandhavārihã. 
183
Ka¤canādighaņe gayha ambare surasundarã, 
Katvāna sugataü majjhe påjayiüsu samantato 
184
Ka¤canādāsahatthā ca kācã ka¤¤ā tathā ņhitā, 
Tālavaõņe gahetvāna ņhãtāsuü kāci devatā. 
185
Kāci maīgala saüyutta vacanā tava patthanā, 
Samijjhatuti ghosentã parivāretvā ņhitā jinaü. 

[SL Page 017] [\x  17/]      
186
Sirivacchādi paggayha aņņhamaīgalamuttamaü, 
ōhitāsuü gagane nārã parivāretvā munissaraü. 
187
Naccanti keci kãëanti selenti ca lalanti ca, 
Vādenti keci gāyanti velukkhepaü karonti ca. 
188
Nekapupphagghipantã ca tathā dãpagghipanti ca, 
Maõicāmãkarāsajjhu agghikā pantiyo tathā. 
189
âbrahmabhavanuggamma cakkavāëasamantato, 
Tiņņhanti jalamānāyo buddhassa maīgalussave. 
190
Sattaratanasambhutā nānā toraõapantãyo, 
Hemarambhāmayā cāpi tathā dussamayā siyuü. 
191
Nānāvaõõehi nekehi chattehi ca nirantaraü, 
Cakkavāëodaraü āsi saraüca kamalākulaü. 
192
Tattha tatthujjalāneka yantadãpāvalã mahã, 
Tārakājālakākiõõa gaganaīganasantibhā. 
193
Dhajantarita chattā'suü cakkavāëagiråpari, 
Nirantarā'suü tattheva ghaņadãpā ca toraõa 
194
Nānāturiyanādehi nānāsaīgãtitāhi ca, 
Sādhuvādehi nekehi cakkavāëo phuņo ahå. 
195
Aho mahantatā tassa buddhassa katamaīgale, 
Påjāvisesaü taü ko hi mukhenekena bhāsatã. 
196
Catummukho sahassakkho dvisahassanayano phaõã, 
Dasakaõņho'pi taü sabbaü neva sakkonti bhāsituü. 
197
Evaü surāsurabrahma venateyyoragādihi, 
Nirantaraü katāneka mahāmaha samākule. 

[SL Page 018] [\x  18/]      
198
Tasmintu vāsare māro passitvā bhuvanaü idaü, 
âmantetvā sānuvare āhevaü sakutåhalo. 
199
Sabbe dibbavimānā bho su¤¤ā dissanti chaķķitā, 
Purapālampahāpetvā kva gatā'suü sadevakā. 
200
Kimbho māra na jānāsi matto sutto'si ajja kiü, 
Suddhodaniya siddhattho māyāya tanayo ayaü. 
201
Puretvā pāramã sabbā katvāna abhinikkhamaü, 
Bodhimule nisinno si ajja buddho bhavāmãti. 
202
Tassa påjāvidhānatthaü dasasahassãsu devatā, 
Samāgatā haņņhatuņņhā karontajja mahāmahaü. 
203
Kinnu te badhiraü sotaü kinnu parihāyi locanaü, 
Dhajaggā te na dissanti ullolaü te na såyati. 
204
Tesaü taü vacanaü sutvā antako khalu pāpimā, 
Dukkhito dummano tesaü socanto idambruvi. 
205
Aho vatā'tiparihāni saüsārassa mahā ayaü, 
Asāro khalu saüsāro siddhatthe vibhavaü gate. 
206
Aho vatā'ti naņņhamhā tivaņņaü paripuritaü, 
Hoti bho dahanā daķķhavanaüvāti alakkhikaü. 
207
Nirālokaü tilokaü bho asuraü vāsaraü yathā, 
Parimosaratanaü hoti rajjaü vedaü jagattayaü. 
208
Mamesa visayaü hitvā yāti siddhatthadārako, 
Tena yātena maggena nikkhamanti bahujjanā. 
209
Bhavantaü na karoteso yāva suddhodanatrajo, 
Etha gacchāma siddhatthamasiddhatthaü karoma bho. 
210
Māpetha bheravaü vaõõaü bãbhacchaü duddasaü kharaü, 
Saddeneva palāpetha tålabhaņņaüva vāyunā. 

[SL Page 019] [\x  19/]     
211
Tassa taü vacanaü sutvā mārasenā samāgamuü,
Nānāvesadharā hutvā nānāyudha samaīgino. 
212
Yojanānaü tadā māro diyaķķhasatamuccato, 
Girimekhalamāruyha senāya sahasā'gamã. 
213
Disvāna durato ettaü devā māraü savāhiniü, 
Bhayaņņāpagamuü khippaü dhāvamānā disodisaü. 
214
Saükhippa khippaü sacchattaü brahmā dhāvi parammukho, 
Katvāna piņņhiyaü saīkhaü sakko dhāvi visaīkito. 
215
Mahākālo'pi nāgindo nimujja mahiyaü tadā, 
Vattadattakaro bhãru sake nipati ma¤cake. 
216
Saü saü påjāvidhānantu chaķķetvāna sadevakā, 
Gatāsuü su¤¤akaü āsi cakkavāëamidaü tadā. 
217
Nissirãkaü padesaü taü asobhaü asama¤jasaü, 
Ahosi patitāneka påjābhaõķasamākulaü. 
218
Ekova tattha sugato nisãdi vajirāsane, 
Pajjalaü nijasiriyā suriyova yugandhare. 
219
Akampo ca asantrāsã lomahaüsa vivajjito, 
Abhãto sãharājāva migacchāpānamaggato. 
220
Tato dhammissarassagge dunnimittāni jāyaruü, 
Andhakāraü disā āsuü dhåmaketu ca ambare. 
221
Dinaü duddinakaü āsi hataraüsi divākaro, 
Ukkāpato'pi pa¤¤āyi disāķāhopapajjatha. 
222
Aghane gagane āsuü indacāpavirajjutã, 
Analāsaniyo'dittā tattha tattha patantã ca 
223
Kākolasaīghā vassiüsu uõõa sakuõakosiyā, 
Cariüsu ambare'petā kabandhā ca bhayāvahā. 

[SL Page 020] [\x  20/]      
224
Senaü saüvidahitvāna tato māro abhiddavi, 
âgantvā cakkavāëamhi ņhito jinamudikkhiya. 
225
Ekakassa manussassa santikopagamaü mama, 
Na yuttaü hi gajo yāti gajaü no yāti kotthukaü.
226
Netaü garu palāpetuü kālo iti vicintiya, 
Māpesi kupito khippaü kappanila samānilaü. 
227
Khipanto gagane khippaü uddharitvā vanaspatã, 
Katvāna vanamummålaü viddhaüsento asesakaü. 
228
Cāletvā tālasālādiü lu¤citvā gagane khipaü, 
Pātento cakkavāëante vājisãha gajādayo. 
229
Paharitvā vivattetvā girikåņāni ukkhipaü, 
Bhamayanto nabhomajjhe dhāvateva tato tato. 
230
Silāhi silāsaīghaņņa mahānādaü pavattayaü, 
Pātento dahana¤cāpi dhåmamambara mukkhipaü. 
231
Bhamayanto gahetvāna ambare chadaniņņhikā, 
Pāsāde parivattetvā paharanto nagādisu. 
232
Khananto paņhaviü paüsuü gahetvāmbaramaõķale, 
Bandhantova paraü bhumiü bhindanto tuīgapabbate. 
233
Bhayānakena saddena upagamma mahāmuniü, 
Cāletuü neva so sakkhi aüsumattampi cãvare. 
234
Tadāsi vijayo tassa sambuddhassa sirãmato, 
Paņhame mārayuddhamhi mārassāsi parājayo. 
235
Evaü mahānubhāvoti mantvāna narasārathiü, 
Niccaü vandatha påjetha so hi vo saraõaü sadā. 

Iti paņhamo vijayo. 

[SL Page 021] [\x  21/]      
236
Disvā namuci dhãrassa mālutenānupaddavaü, 
Dukkhã ca dummano āsi kodhenāturamānaso. 
237
Hotu dāni mahoghena pavāhemi imaü yatiü, 
Māpetvāna mahāmeghaü socanāya alaü mama. 
238
Iti cintiya so māro mahāmeghamamāpayi, 
Disāsumpihitā sabbā andhakāro avatthari. 
239
Uparåpari guõā hutvā sahassāni satāni'pi, 
Dhārādharā mahādhārā vattayiüsu samantato. 
240
Sodāminãsahassehi vinaddhaüva nabhaü ahå, 
Tattha tattha disābhāge indacāpā avattatha. 
241
Mahārajatarajjåhi sibbitāva nabhāvanã, 
Dharādharorudhārāhi nirantarapavattihi. 
242
Tattha tattha patantāni ghorāsanisatā ahuü, 
Mahābhãma nabho bherissanā āsuü tahiü tahiü. 
243
Uddharanto mahāsele mahogho ca tadubbhave, 
Kelāsa sikharākāra eõepu¤je samubbahaü. 
244
Mahāthåpappamāõādi mahābubbulamubbahaü, 
Gambhãro puthulo caõķo upagamma jinantikaü. 
245
Sarãre lomamattampi temetumasamatthako, 
Gato mahogho buddhassa'bho'nubhāvamahantatā. 
246
Tadāsi vijayo tassa sambuddhassa sirãmato, 
Dutiye mārayuddhamhi mārassāsã parājayo. 
247
Evaü mahānubhāvoti mantvāna nara sārathiü, 
Niccaü vandatha påjetha so hi vo saraõaü sadā.

Dutiyo vijayo.

[SL Page 022] [\x  22/]      
248
Tato māro asakkonto vassoghena upaddavaü, 
Kātuü tassa usåyādi kopākulamano tadā. 
249
Bhavatajja kimetena māraõe tassa kiü garu,
Idānaīgāravuņņhãhi jhāpemi sahasā imaü. 
250
Iti cintiya so māro māpetvāīgāra vuņņhiyo, 
Pesesi nabhasā tassa sambuddhassa upantikaü. 
251
Mahāpabbatasaīkāsa jalitaīgāra rāsayo, 
Dhāviüsu nahasā tattha accimanto mahabbhayā. 
252
Cicciņāyana saddehi pårayanto disantaraü, 
Dhåpāyanto phuliīgehi mārassāpi bhayāvahā. 
253
Ujjālentā mahārukkhe pabbate'pi ca sammukhe, 
Narakodaruggatā aggã rāsãvāti bhayāvahā. 
254
Upagantvā muhuttena nisinnaü munipuīgavaü, 
Madhumattālijhaīkāra nādākuladisāmukhā. 
255
Pātenti satatāmanda makarandaja bindavo, 
Mālāvataüsakā hutvā pādamule patiüsu tā. 
256
Tadāsi vijayo tassa sambuddhassa sirãmato, 
Tatiye māra yuddhamhi mārassāsi parājayo. 
257
Evaü mahānubhāvoti mantvāna narasārathiü, 
Niccaü vandatha påjetha so hi vo saraõaü sadā. 

Tatiyo vijayo.
258
Tenānupaddutaü buddhaü passitvāna pajāpati, 
Dukkhito dummano hutvā evaü cintesi dummati. 
259
Pāsāõavassaü māpetvā cuõõetvā panimaü yatiü, 
Viddhaüsemãti cintetvā māpesåpalavassakaü. 

[SL Page 023] [\x  23/]      
260
Tasmiü vasse'ti bãbhacchā dhåmāyantā sajotikā, 
Jalitaīgārasaīkāsā pāsāõuccāvacā bahå. 
261
Karāna¤¤o¤¤asaīghaņņā mahantaü bheravaü ravaü, 
Duddinaü dhåmajālāhi kurumānā samantato. 
262
Satthåpagantvābhimukhaü santamālāgulā viya, 
Patiüsu siripāde te amandāmodavāhino. 
263
Tadāsi vijayo tassa sambuddhassa sirãmato, 
Catutthe mārayuddhamhi mārassāsi parājayo. 
264
Evaü mahānubhāvoti mantvāna narasārathiü, 
Niccaü vandatha påjetha so hi vo saraõaü sadā. 

Catuttho vijayo. 

265
Disvānattamano māro ditto kodhagginā tadā, 
Māpetvā'yudhavassaü so pesesi tadupantikaü. 
266
Nettiüsacchårikā satti heõķivāla gadādayo, 
Tiõgadhārā pajjalitā acirajjuti sannibhā. 
267
Yathā pupphopahāropagantvāna gaganaīganā, 
Evaü sambuddhapādesu patiüsu parivattitā. 
268
Tadāsi vijayo tassa sambuddhassa sirãmato, 
Pa¤came mārayuddhamhi mārassāsi parājayo. 
269
Evaü mahānubhāvoti mantvāna narasārathiü, 
Niccaü vandatha påjetha so hi vo saraõaü sadā. 

Pa¤camo vijayo.

270
Taü disvā pāpimā kuddho yaü yaü tassa karoma'haü, 
Taü taü 'dānã na sakkoti ki¤ci kākumu'pakkamaü. 

[SL Page 024] [\x  24/]      
271
Māpesi kukkulaü vassaü māramãta'dhunā muniü, 
So'gā'kāsā sampaditto dhåmāyantova pajjalaü. 
272
Jinassābhimukhaü gantvā kukkulo parivattiya, 
Candanassa sitabbhassa dhålã hutvāna pagghari. 
273
Tadāsi vijayo tassa sambuddhassa sirãmato, 
Chaņņhe namuci yuddhamhi mārassāsã parājayo. 
274
Evaü mahānubhāvoti mantvāna narasārathiü, 
Niccaü vandatha påjetha so hi vo saraõaü sadā. 

Chaņņho vijayo. 
275
Tato disvāna taü kaõho kaõhasenā purakkhato, 
Saīkuddho pesayi tattha vassaü so sikatāmayaü. 
276
Khadãraīgāra saīkāsā vālukā gaganāgatā, 
Bhassantā jinapādante vāsacuõõattamāgatā. 
277
Tadāsi vijayo tassa sambuddhassa sirãmato, 
Sattame mārayuddhamhi mārassāsi parājayo. 
278
Evaü mahānubhāvoti mantvāna nara sārathiü, 
Niccaü vandatha påjetha so hi vo saraõaü sadā. 

Sattamo vijayo. 
279
Tampi disvā asajjanto ahirã kopaketuko, 
Māpetvā palipandāni tattha osãdayāmi taü. 
280
Iti cintiya māpetvā pesesi palipaü ghanaü, 
Dhåpāyanto pajjalanto gantvā so nabhasā lahuü. 
281
Sambuddhasiripādamhi sampatto nibbuto tato, 
Nānāsugandhasambhuta gandhakaddamataü gato. 

[SL Page 025] [\x  25/]      
282
Tadāsi vijayo tassa sambuddhassa sirãmato, 
Aņņhame mārayuddhamhi mārassāsi parājayo. 
283
Evaü mahānubhāvoti mantvāna narasārathiü, 
Niccaü vandatha påjetha so hi vo saraõaü sadā. 
284
Olokento tato māro mārāriü siriyujjalaü, 
Disvā cittampasādetumasakkonto'ti kopavā. 
285
Ajjetamandhakārasmiü pakkhipitvā pamohituü, 
Mayhaü bhāroti cintetvā māpesi timiraü ghanaü. 
286
Lokantaresu sambhuta timiso'va bhayāvaho, 
Gantvāna gaganā so hi patvāna munisantikaü. 
287
Yathā timiramāyāti vināsaü suriyuggate, 
Evamāsi jinaggamhi andhakāro tathāvidho. 
288
Tadāsi vijayo tassa sambuddhassa sirãmato, 
Navame mārayuddhamhi mārassāsi parājayo. 
289
Evaü mahānubhāvoti mantvāna narasārathiü, 
Niccaü vandatha påjetha so hi vo saraõaü sadā. 

Navamo vijayo. 
290
Evaü navahi vuņņhihi katvā māro mahā bhavaü, 
Na tassopaddavaü disvā dittakopānalākulo. 
291
Gahetvāna tato khippaü ņhapitaü attaguttiyā, 
Cakkāyudhaü mahātejaü kupito khipi vegasā. 
292
Dhārādharaü tamuggayha kuddho paharate yadã, 
Kalãraüva asajjanto vikhaõķeti pajāpati. 
293
Tatheva so mahiü kuddho māro khipati vegavā, 
Na bhavantosadhā pāõā visussanti sarādayo. 

[SL Page 026] [\x  26/]      
294
Tatheva kupito tena khipate so mahambudhiü, 
Vilayaü jalajā yanti sussate so mahaõõavo. 
295
Evaü mahānubhāvo so gacchanto jalambare, 
Patvāna patito nāthaü hutvāna pupphacumbaņaü. 
296
Tadāsi vijayo tassa sambuddhassa sirãmato, 
Dasame mārayuddhamhi mārassāsi parājayo. 
297
Evaü mahānubhāvoti mantvāna narasārathiü, 
Niccaü vandatha påjetha so hi vo saraõaü sadā. 

Dasamo vijayo.
298
Iti kopagginā dittamanaü māraü tadā jino, 
Karuõājalasekena nibbāpento nisãdi so. 
299
Evaü katvāpi so kuddho aladdhavijayo tadā, 
âmantesi sakaü senaü palayānalabheravaü. 
300
Ethāsu vata're mayhaü assavā mārakiīkarā, 
Nānāvesadharā hotha dhāretha vividhāyudhe. 
301
Saddehetaü palāpetha yātha gaõhatha bandhatha, 
Pāde gahetvā khipatha cakkavāëantaraü ito. 
302
Athagā saha vācāhi bhiüsā sā māravāhinã, 
Turaīga vyaggha mātaīga sãhādiråpa bhiüsanā. 
303
Sā mārassubhato passe catuvãsatiyojane, 
ōhitā pacchimabhāgamhã cakkavāëasilāvadhiü. 
304
Bahalattena sā āsi sampuõõa navayojanā, 
Yakkha peta pisācādi vesehi bhayavāhinã. 
305
Saüvaņņa vātasampāta khubhãtambudhino viya, 
Ullola bhimaghoso tu gato brahmapurāvadhiü. 

[SL Page 027] [\x  27/]      
306
Danta saīghaņņa sa¤jāta jālāmālā samākulā, 
Tesaügārā'va dittāsuü kodhummãlita locanā 
307
Vahanti dhåmakkhandhāni mukhakoņara koņihã, 
Nãhaņā nãhaņā jivhā subhãmoragataü gatā. 
308
Uddharitvāna tālādi karitvāna sarāsane, 
Bhujaīge ca guõe keci gāëhamākaķķhayanti ca, 
309
Puõķarãkaccha sãhādã khipantābhimukhe tadā, 
Dhāvanteke samuggayha purato dittapabbate. 
310
Bhayānakāti nekāni sãsāneka kalebare, 
Māpayitvāna purato dhāvanti keci kiīkarā. 
311
Sãsena sãhasaīkāsā gattena manujopamā, 
Buddhassābhimukhaü keci dhāvanti māra kiīkarā. 
312
Kaõņhãravākāradehā mukhena khalu rakkhasā, 
Hutvāna abhidhāvanti kecimārassa kiīkarā. 
313
Daõķamānavakā sãsabhāgenā'tibhayāvahā, 
Gattena rakkhasā hutvā keci dhāvanti kiīakarā. 
314
Dãpacchebha turaīgānaü vyaggha khaggavisāõinaü, 
Varāha mahisādãnaü kaõõapāvura bhoginaü. 
315
Sãsākāra mahāsãse tabbiruddhe kalebare, 
Māpetvā abhidhāvanti keci mārassa kiīkarā. 
316
âkaķķhentā kapolānaü karasākhāhi sammukhe, 
Dassayantā mahādāņhaü kecenti mārakiīkarā. 
317
Tikhiõagganakhā keci phālayantā sakodare, 
Ante gale pilandhitvā dhāvanti kiīkarāpare.
318
Gilantā keci phaõino uggirantā tatheva ca, 
Sãsa kandhara kaõõanta bāhu aīguli ādisu. 

[SL Page 028] [\x  28/]      
319
Sakalesu sarãresu visadhåmaggi saīkule, 
Dhārentā'sivise keci dhāvantyagge bhayāvahā. 
320
Padittāyogule gayha khipanteke anekadhā, 
Dittapabbatamuddhacca keci aggikapālake, 
Khipannā abhidhāvanti daņņhoņņhā bhãmalocanā. 
321
Lālayantā sakā jivhā khandhe katvāna muggare, 
Mattabhujaīga * vesena dhāvanti apare bhaņā. 
322
Pibantā lohitāneke khādantā pisite pare, 
Pisācāva'caruü keci munirājassa aggato. 
323
Ullaīghantā ca selentā dhāvantā jalitāyudhā, 
Bhimavesadharā yakkhā kecenti bhakuņãmukhā. 
324
Paõuõõa saravassehi kuntatomara vuņņhihi, 
Bheõķivālā'sicakkehi nibbharāsi digantaraü. 
325
Yaü diņņha suta mattena maraõaü citta vibbhamaü, 
Yāti loko kathaü ko taü nissesaü bhāsate naro. 
326
Nekadantasahassehi nikkhantaggisikhāyutaü, 
Dānanijjharasampātaü bhãmagajjanagajjitaü. 
327
Nekasata karaggehi dhatāyolaguëādikaü, 
Sannaddhaü kavacādãhi giriüca girimekhalaü. 
328
âråëho pāpimā tattha ussāpetvā jayaddhajaü, 
Visālāvatta dāņhaggo cipiņagga bhagga nāsiko. 
329
Daņņhoņņha bhãmavadano bhakuņã vali lalāņako, 
Kodhānalehi sandiddha mahakkho tambadāņhãko. 
330
Nãlapabbata saīakkāsa visamaīgo mahodaro, 
Gonasoraga sappādi aīgãkata subhiüsano. 
-------------------
* Mattabbhujaīga - keci. 

[SL Page 029] [\x  29/]      
331
Sahassabāhuü māpetvā chårikā yaņņhi satti ca, 
Kodaõķacaõķabāõe ca cakka kuntagadādi ca. 
332
Saīku vetālikā pharasu pāsamuggara aīkuse, 
Gahetvā kaõaya¤cātha tisåla vajirāyudhe. 
333
Parivattesi ākāse tesama¤¤o¤¤a ghaņņanā, 
Uggatehi phuliīgehi dhāvantehi samantato. 
334
Aggi cakkaparãtaüca kurumāno nijaü tanuü, 
âvahanto bhayaü brahma sura siddhādãnaü tadā,
Sa māraseno so māro bhagavantamupāgami. 
335
Udayāvalakåņamhi bhāsantova pabhākaro, 
Suppatiņņhitamerå'va tikåņācala muddhani. 
336
Katvāna piņņhito bodhiü bhåruhaü vajirāsane, 
Nisinno bhagavā'tãva niccalo atirocati. 
337
Akampo so munã evamagge'kāsi nijaü balaü, 
Sammappadhānasaüyutto dayāmetto mahesiko. 
338
Catubuddhabhumisaīkhāta jayabhumimudikkhiya, 
Catussaīgahavatthånaü yojetvā dvārakoņņhake. 
339
Yojetvāna thiraü tattha saddhādibalakoņņhake, 
Satipaņņhānapākāre abhejjindriya gopure. 
340
Thira¤āõayudhākiõõe mettā sannāha vammito, 
Abhãta bhāratã bhuri bherisaīkha purakkhato. 
341
Caturaīgaviriyuttuīga mātaīgakkhandhasaīgato, 
Pu¤¤asambhārabhārena kampayaü vasudhātalaü. 
342
Cariyattaya saīkhāta'mussāpita jayaddhajo, 
Evaü vidhāya mārāri mārasaīgāma maõķalaü. 
343
Dānādayo mahāyodhe āhåya sahajātake, 
Suõātha bho giraü mayhaü bhavatajja mahā bhavo. 

[SL Page 030] [\x  30/]      
344
Etha yātha samaggattha na ossakkatha sujjhatha, 
Vijetuü mārayuddhamhã na sakkā'sesajantuhi. 
345
Ajja gacchati niņņhānaü so bho pāramitābhaņā, 
Sahussāhā mamaggamhi dassetha viriyaü sakaü. 
346
Atha dānabhaņo āha apphoņaü diguõaü bhujaü, 
Passadāni mahāvãra balaü me māradhaüsane. 
347
Paramatthapārami yodhaü tathe'va upapāramiü, 
Ubho passe karitvāna saseno dhāvi dappavā. 
348
Tatheva sãlanāmavho pāramãbhaņa'muttamo, 
Nikkhamma saha senāya mārasenamabhiddavã. 
349
Tathānekkhammanāmopi sannaddho'sabhaņo bhaņo, 
Mārasenāmige hantuü dhāvi dãpã'va sāhaso. 
350 Pa¤¤āyodho'pi gacchanto sāņopo dhāvi dappavā, 
Māramerumahā ajja sasenummålayāmiti. 
351
Viriyapāramitā yodho daņņhoņņho bhãmagajjano, 
Sosemi mama tejena vadaü'gā māra sāgaraü. 
352
Khantisaccavhayā ceva tato'dhiņņhānako bhaņo, 
âsu dhāviüsu pātetuü mārassa makaraddhajaü. 
353
Mettānāmo mahāyodho māro mayhamalanti'gā, 
Upekkhako'pã so yodho mārasenaü padālituü. 
354
Pesetvevaü jino senaü 'sarãraü daëhavikkamaü, 
Nisidi tassa tejena nirussāhāsi sā camå. 
355
Aho bho vimhayaü dāni suõātha munino mama, 
Jeti eko nisinnova samāraü māravāhiniü. 
356
Kopānalena sandittaü duņņha ruņņhaü pajāpatiü, 
Aduņņho jeti sambuddho ānubhāvo hi tādiso. 

[SL Page 031] [\x  31/]      
357
Dittāyudhe khipante'pi vijjhante vasavattinã, 
Nirāyudho'va taü jeti ānubhāvo hi tādiso. 
358
Sahāņopaü sahaīakāraü māraü sāķambaraü tadā, 
Niccalo jeti sambuddho ānubhāvo hi tādiso,
359
Hatthassa rathapattãhi dhāvantaü tamitocito, 
Nisinnova jino jeti ānubhāvo hi tādiso. 
360
Bhāsantaü nekadhā kaõõa kaņhora giramantakaü, 
Nissaddo jeti sambuddho ānubhāvo hi tādiso. 
361
Māropāgamma aņņhāsi laīghituü asamatthako, 
Buddhatejaggi pākāraü dittamabbhuggataü thiraü. 
362
Tadāha namuci kuddho bhujamukkhippa 'mãdisaü, 
Khippaü siddhattha he gaccha santakedaü mamāsanaü.
363
No ce gacchasi te hadayaü phālemi nakhasattihi, 
Vicuõõemi tuvaü pāde gahetvā paņhavãtale. 
364
Passa me mahatiü senaü passa āyudhasa¤cayaü, 
Tena taü abhimaddāmi tuvaņaü gacchidaü mama. 
365
Athassa vacanaü sutvā jino'ha madhuraīgiro, 
Kadā te påritā māra pallaīkatthāya pāramã. 
366
Kadā adāsi sãsādã dānaü sãlaü kathaü tava, 
Tadatthāya kathāpehi ke te paccakkhakārakā. 
367
Athā'ha pharuso māro netaü garu mune mama, 
Ayaü sā parisā sabbā tassa paccakkhakārakaü. 
368
Ugghosesi mahāsenā pakkhã'hanti visuü visuü, 
Bhumudriyana mattova tato kolāhalo ahu. 
369
Athāha māro samaõa ahaü sakkhi kathāpayiü, 
Tava ko sakkhi yajjatthi kathāpehi lahuü mama. 

[SL Page 032] [\x  32/]     
370
Athāha bhagavā tassa gambhãraü madhuraü giraü, 
Nicchārentā mayårassa sunādaü phaõino yathā. 
371
Taveva me na santãdha paccakkhatthaü sacetanā, 
Acetanāva medāni santi paccakkhavādino.
372
Iti vatvāna mārāri sa¤tdhā jimåta gabbhato, 
Nikkhanta vijjusaīkāsaü karaü cāmãkarajjutiü. 
373
Ratta cãvaragabbhamhā nãharitvā jino tadā, 
Dharaõyabhimukhaü'kāsi uddissa bhumikāminiü. 
374
Dānamānādikamme me kampantã jātijātiyaü, 
Kimajja nissaõāsã'ti jino vācamudāharã. 
375
Sakkhi'hanti vadantãva tato bhumivaraīganā, 
Saëilāvanipariyantā gajjanti nacci tāvade. 
376
Mahã sāgara åmã'va uņņhāpenti mahåmiyo, 
Chaddhā kampi kulālassa cakkaüvāti paribbhami. 
377
Himavā girirājā ca yugandhara nagādayo, 
Kåņabāgā samukkhippa nacciüsu naņakā viya. 
378
Disvā sutvā tamaccheraü gayenubbigga mānasā, 
Mārasenā pabhinnāsi bhinnavelova sāgaro. 
379
Bhayenaņņassarā bhantā patanta¤¤o¤¤a ghaņņanā, 
Vikiritvā kace piņņhe dhāviüsu mārakiīkarā. 
380
Gahitāyudhāni chaķķentā pidahantānanaü karā, 
Nivatthavatthamatte'pi dhāviüsu anapekkhakā. 
381
Aīguliyo mukhe keci pakkhipanti rudanti ca, 
Keci vandanti yāvanti abhayaü sāmi dehi no. 
382
Siddhattho'yaü jito kinnu nissāsā ruddhabhāsanā, 
Piņņhipassamudikkhanti dhāviüsu cakitā pare. 

[SL Page 033] [\x  33/]      
383
Girimekhalo'pi nāgindo jannukena patã tadā, 
Māro'pi patito khippaü dhāvitvā'dassanaü gato. 
384
Taīkaõe uggato āsi satthu kitti jayaddhajo, 
Avahentova surādãnaü brahmalokāvadhiü gato. 
385
Tadāsi vijayo tassa sambuddhassa sirãmato, 
Carime mārayuddhamhi mārassāsi parājayo. 
386
Evaü mahānubhāvoti mantvāna narasārathiü, 
Niccaü vandatha påjetha so hi vo saraõaü sadā. 

Ekādasamo vijayo. 
387
Laddhābhivijaye buddhe nisinne vajirāsane, 
Parivārayuü gatāgamma pure viya surādayo. 
388
Devā te nikhilā netvā nānāpåjāvidhiü tato, 
Santuņņhā munino'kāsuü mahantaü jayamaīgalaü. 
389
Sampattātha nisākantā mānetuüca munissaraü, 
Pubbāparambare lagga sasãõakkaõõa bhusaõa. 
390
Sunãlākāsa dhammille dhatta tārālimālikā, 
Vãjentãva disā bāhā phullacåtaka cāmare. 
391
Mallikā mukulāsatta sammattāligaõā tadā, 
Dhamentā viya saīkhāni kåjenti madhuraü giraü. 
392
Sāmoda makarandehi mandamandānilāgatā, 
Sajuõhā jinabimbamhi utuü gāhenti sãtalaü.
393
Avijjādi mahāmålaü tivaņņatthira khandhakaü,
Saüsāra visarukkhaü so āraddhummulituü tadā, 
394
Bhāvento purime yāme saranto khandhasantatiü, 
Pubbenivāsānussati ¤āõaü laddhā narissaro. 

[SL Page 034] [\x  34/]      
395
Tathā majjhima yāmamhi dibbacakkhu visodhanā, 
Cutupapāta ¤āõa¤ca adhigaütvāna sabbaso. 
396
Rattiyā pacchime yāme cintayanto jarādayo,
Vipassitvā nāmaråpe āropetvā tilakkhaõaü. 
397
Sammasanto kilesehi vivecetvā sakaü manaü, 
âsavānaü khaye ¤āõā laddhā aggaphalaü tadā. 
398
Patto nibbāõanagaraü bojjhaīga ratanissaro, 
Saddhammarājā hutvāna pãtivācamudāharã. 
399
Anekajāti saüsāraü sandhāvissaü anibbisaü, 
Gahakārakaü gavesanto dukkhā jāti punappunaü. 
400
Gahakāraka diņņhosi puna gehaü na kāhasi, 
Sabbā te phāsukā bhaggā gahakåņaü visaīkhitaü, 
Visaīkhāragataü cittaü taõhānaü khayamajjhagā. 
401
Icceva maggamatadānavidhippavãõa,
Kāru¤¤apu¤¤ahadayena mahodayena,
Patvā bhavaõõavamapāramanantadukkhaü,
Yenocitā paramapāramitā jinena. 
402
Yoceva sabbavibhavaü paõuditva rajjaü 
Nikkhamma patva calapattamahãruhassa, 
Måle nisajja sabalaü pabalaü ca māraü,
Pāpārayo ca vijito sa dadātu santiü. 

Abhisambodhi kathā. 
403
Tilokanātho sugato tato tadā
Udānavācaü samudāharitvā,
Pallaīkamābhujja dumindamåle
Cintesi evaü vajirāsanasmiü. 

[SL Page 035] [\x  35/]      
404
Dānādayo pāramitā cinitvā 
Asaīkhakappāni ca khepayitvā, 
Asseva pallaīkavarassa hetu 
Sandhāvitaü taü bhajitaü vayajja. 
405
Yāvassu puõõa mama cetanāyo 
Tāvettha acchāmi na vuņņhahāmi, 
Maütvāna so nekasahassasaīkhā 
Jino samāpatti vala¤ji tattha. 
406
Devātidevo tibhavekanātho 
Hatāvakāso jitapa¤camāro, 
Pitāmahādãhi mahãyamāno 
Khepesi satthā divasāni satta. 

Iti paņhama sattāhaü. 
407
Yasmāsanaü neva jahāti tasmā 
Tisandhiyuttena nisãditeva, 
Ajjāpi kattabbamanena atthi 
Devānamicchāsi manamhi kaīkhā. 
408
Tesaü manaü so manasā viditvā 
Vinodanatthaü vimatintu tesaü, 
Uņņhāya tamhā nabhamuppatitvā 
Dassesi tesaü munipāņiheraü. 
409
Vinodayitvā sugato tadevaü 
Sudhāsinaü cetasi kaīkharāsiü, 
Pallaīkato uttarapubbakaõõaü 
âkāsatoruyha jalaü ravãva. 
410
Jino dumindassa ca āsanassa 
Bahåpakārattamanussaranto, 
ōhito padaü ki¤ci akopayanto 
Ito cito loka na mujjahanto. 

[SL Page 036] [\x  36/]      
411
Nãlāyatakkhāmalakantitoya 
Dhārānipātena dumindarājaü, 
Nisi¤camāno divasāni satta 
Påjesi taü'nimisalocanehi.
412
Ajjāpi tasmiü dharaõippadese 
Katassa thåpassa tadeva nāmaü, 
Ahosi devā ca naro'ragā ca 
Mahenti te tena divaü payanti. 

Iti dutiya sattāhaü 
-------------------
413
Devā tato devavarassa tassa 
Sucaīkamaü'kaüsu maõãhi nānā, 
Pallaīkato ņhānavarassa majjhe 
Pubbāparāsāyanamantarāle. 
414
Narinda nāginda surinda påjito
Chabbaõõaraüsãhi samujjalanto, 
Nãlambare tārakito sasã'va 
So caīkamã satta ahāni tattha.
415
Ajjāpi tasmiü dharaõippadese 
Katassa thåpassa tadeva nāmaü, 
Ahosi devā ca naroragā ca 
Mahenti te tena divaü payanti. 

Iti tatiya sattāhaü 
-------------------
416
Tato dumindassa surāsurindā
Mahãtale pacchimauttarāyaü, 
Māpiüsu nānāratanālayaggaü 
Nisajja pallaīkavare tahiü so. 

[SL Page 037] [\x  37/]      
417
Sududdasāgādhamapārapāraü 
Samantapaņņhānataraīgabhaīgiü, 
Dhammodadhiü ¤āõasumerumatthā
Sālolayaü khepayahāni satta 
418
Ajjāpi tasmiü dharaõippadese 
Katassa thåpassa tadeva nāmaü, 
Ahosi devā ca naroragā ca 
Mahenti te tena divaü payanti. 

Iti catuttha sattāhaü 
-------------------
419
Tato jino gantva'japālamåle 
Vimuttijaü sāduphalaü'nubhonto, 
Sattāhamattaü ativattayã so 
Devātidevo karuõāguõaggo. 
420
Tadāgatā māravadhå munitdaü 
Palobhituü yā pituno sakāsā, 
Tāsaü payogampidha bindumattaü 
Kathãyate taü samupāgatattā.
421
Tadā sa māro samare jinena 
Parājito socanako'pagaütvā, 
Pajjhāyamāno'tha adhomukho'ca 
Nisãdi tuõhã vilikhaü chamāyaü. 
422
Parājayaü mayha mameva doso 
Na tassa kasmāhamayaü'ca nāsiü, 
Sãsakkhimaüsādi ca puttadāre 
Nādanti evaü manasã karonto 
423
Pavattimetaü makaraddhajassa 
Sutvāna taõhā aratã ragā ca, 
Yatthacchi māro parisocayanto 
Tatthāgamuü tā cakitā khaõena. 

[SL Page 038] [\x  38/]      
424
Disvāna taü tattha tathā nisinnaü 
Nissāsaruddhaü giramuggirantã, 
Tusāra bindunivahehi'sāra 
Paīkeruhākāra visālanettā. 
425
Hā tāta hā tāta kimāsi tedaü 
Naņņhannu te kiü vada patthasã kiü, 
Ko te diso kena parājito'si 
Kimānayissāma hanāma kaü no. 
426
Kimhotiyodāni na passathetaü 
Suddhodanãyaü tatakittighosaü, 
Mukhamhi mayhaü masimakkhayantaü 
Aticca yantaü visayaü pasayha. 
427
Na bhāriyā tāta manussabhåtaü 
Kattuü vasaü ko vasameti nāmhaü, 
Taü rāgapāsena gajaü'va mattaü 
Subandhakaü bandhiya ānayema. 
428
Na rāgapāsena hi ānanãyo 
Mārassa dheyyaü samatikkamãva, 
Apetarāgo arahā akampo 
Sovāma tasmā subhagā tanujā. 
429
Sacetano so hi manussabhuto 
Acetana¤ce samupāgamāma, 
Karoma taü no vasagaü kimettha 
Cittaü balaü passatha no khaõena. 
430
Råpena nettaü sumanoharena 
Gandhena ghāõaü savaõaü sarena, 
Phassena gattaü rasasā rasa¤¤aü 
Mana¤ca pāsena ca kāmajena 

[SL Page 039] [\x  39/]      
431
Subāhupāsena ca tassa gãvaü 
Bāhudvayaü dhāritamāladāmā, 
Bandhitvadāneva tamā'nayāma 
Balaü hi no passatha tāta'dāni. 
432
Vatvāna evaü vacanaü pitussa 
Paõamma pādāni pagabbhitantā, 
Yatthacchi mārāri virocamāno 
Tatthā'gamuü khippamudaggacittā. 
433
Sāmodamālākulakesabhāra 
Payodharā kuīakkumahārihārā, 
Bimbādharā cārusabhā pabhāsā 
Ummādayantã janamānasāni. 
434
Muddhena missaü madhure nimuggaü 
Snehena tintaü rasato 'nuviddhaü, 
Bhāsiüsu vācaü hadayaīgamantā 
Vilokaneneva dhitiü harantã. 
435
Vasantakanto navayobbano'si 
Suvaõõavaõõo hadayaīgamo'si 
Eko nisinno'si vaņassa måle 
Simantinã sāmi kuhinnu tuyhaü 
436
Taraīgahãno'pi taraīgamālã 
Sasaīkahãnā rajanã ca sāmã, 
Haüsā'lihãnā sarasã suphullā 
Nābhāti kantā virato dhavo'pi 
437
Vasantakālo ca vanaü suphullaü 
Nisākarābhā bhamarāligãtaü, 
Sugandhamandopagatā samãrā 
Virocasi tvampi ca yobbanena. 

[SL Page 040] [\x  40/]      
438
Mayampi cettheva samāgatamha 
Mano'nukålā ca manu¤¤aråpā,
Karoti kiütva'jja sakāmadāho 
Kāmākaro'dāni samāgato no. 
439
Mā tedisaü yobbanaråpasāraü 
Suviggahaü chādaya cãvarena, 
Teneva no nettamanamhi sāmi 
Mā dehi dāhaü tava dāsibhute.
440
Nakhaüsu sutte'ruõapānipāde 
Nettindanãlāni'va āvuõanto, 
Tvamacchi no sāmi mukhambujesu 
Na enti kinte nayanālimālā. 
441
Sudhāsilāgã¤jaka lohadāru 
Jātehi tvaü dhãra na nimmito'si, 
Råpã'si sommo'si tathāpi sāmi 
Kiü kāmarāgaü manasā nudesi. 
442
Aya¤ca bālā caturā ratãsu 
Bāleti kaīkhaü jaha mānasamhi, 
Kiü ma¤jarã bhijjati sampaphullā 
Mattālirāje paricumbamāne. 
443
Aya¤ca rāmā ramaõãyaråpā 
Pãõorugaõķā kuvamaõķalā ca, 
Taü kāminiü kāmaya phullaka¤je 
Haüso yathā kesara sampagiddho. 
444
Cintāmaõiü bhaddaghaņa¤ca kappa 
Taruü samāpajja daëiddabhāvā, 
Nāpenti sattā khalu dubbhagattā 
Tatheva no'sã tava pādasevā. 

[SL Page 041] [\x  41/]      
445
Evaü hi tā ra¤janama¤jubhāsā 
Sahassameka¤ca satāni aņņha, 
Vesāni sammā abhinimmiõitvā 
Palobhayuntaü bahådhā munindaü.
-------------------
Tato taõhā:
446
Yakkhosi mattosi silāmayosi 
Acetanosā'tha ayomayosi, 
Avãtarāgaü hi sacetana¤ce 
Anenupāyenu'pasaīkamāma. 
447
Phaleyya khãppaü hadayaü hi tassa 
Uõhaüva rattaü mukhatu'ggameyya, 
Siyāva khippaü api cittakhepaü 
Ummādabhāvaüca sa pāpuõeyya. 
448
Yathā palutto haritopalamhi 
Khitto naëo sussati ātapena,
Evaü visusseti visādameti 
So mucchati muyhati dukkhameti. 
449
Sokāvakiõõe nu vanamhi jhāyasi 
Vittannu jito uda patthayāno, 
âgunnå gāmasmiü akāsi ki¤ci 
Janena kasmā na karosi sakkhiü. 
-------------------
Satthā: 
450
Atthassa pattiü hadayassa santiü 
Chetvāna senaü piyasātaråpaü 
Eko'haü jhāyaü sukhamanubodhiü 
Janena tasmā na karoma sakkhiü. 

[SL Page 042] [\x  42/]      

Imā dve pāliyaü: 
451
Paluņņhagattaü dahanena makkaņiü
Susānapeti¤ca jigucchanãyaü, 
Jegucchiyaü jaīgama mãëharāsiü 
Disvāna ko taü varaye sapa¤¤o. 
----
Atha arati: 
452
Kathaü vihārã bahulo ca bhikkhu 
Pa¤coghatiõõe atarãdha chaņņhaü, 
Kathaü jhāyiü bahulaü kāmasa¤¤ā 
Paribāhirā honti aladdha yo taü
---- 
Satthā: 
453
Passaddhakāyo suvimuttacitto 
Asaīkharāno satimā anoko, 
A¤¤āya dhammaü avitakka jhāyã 
Na kuppatã nassaratã na thãno 
454
Evaü vihārã bahulo ca bhikkhu 
Pa¤coghatiõõe atarãdha chaņņhaü, 
Evaü jhāyiü bahulaü kāmasa¤¤ā 
Paribāhirā honti aladdha yo taü.
----
Atha ragā: 
455
Acchecchi taõhaü gaõasaīghacārã 
Addhā tarissantã bahå ca saddhā, 
Bahuü vatāyaü janata'manoko 
Acchijja nessati maccurājassa pāraü. 

[SL Page 043] [\x  43/]      
Satthā: 
456
Nayanti ve mahāvãrā saddhammena tathāgatā, 
Dhammena nayamānānaü kā usåyā vijānataü. 
----
Imā pa¤ca pāliyaü: 
457
Sutvāna taü dhammavaraü jinassa 
Pamattabandhussa ragādirāmā,
Palobhituü ne'va samatthakā taü 
Agaüsu khippaü pituno sakāsaü. 
458
Māro tadārā'va samekkhamāno 
Disvāgatā kevalameva tāyo, 
Mā kattha kāmaü mama bhāsitāni 
Kāmattha pātuü migataõhikāpaü. 
459
Bālā kumudanāëehi pabbataü abhimanthatha, 
Giriü nakhena khaõatha ayo dantehi khādatha. 
460
Selaüva sirasi åhacca pātāle gādhamesatha, 
Khānuüva urasā'sajja nibbijjāpetha gotamā. 
----
Imā dve pāliyaü: 
461
Vatvāna evaü vimano sa māro
Saņãtuko sambhavanaü payāsi, 
Satthātha rāgā parimuttacitto
Jahāsi tasmiü divasāni satta. 
462
Ajjāpi taü sākhivarampitena 
'Nubhutamattena mahenti sabbe, 
Teneva te saggagatā vimāne 
Modanti kāmehi anåpamehi. 

Iti pa¤cama sattāhaü 
----
[SL Page 044] [\x  44/]     
463
Tato munindo mucalindamåle 
Nisãdi gantvā pavarāsanamhi, 
Yugandhare bālaravã'va raüsi 
Jālāhi lokaü paripårayanto. 
464
Athāna megho jaladā satehi
Papårayaü khaü thanayaü savijju,
Sasãtavāto kiramambudhāraü
Virocamāno visakaõņhikāhi.
465
Amandanaõdo mucalindabhogã 
Disvā munindaü mucalindamåle,
Parikkhipitvāna visālabhogā
Chādetva sammā saphaõo phaõena.
466
Ajjhesi so tassa anuggahāya 
Nisãdi gantvā bhujagā'sanamhi,
Satthā tadā råpiyamandireva 
Sattāmahattaü suvimuttacitto.
467
Ajjāpi taü sākhivarampi tena
'Nubhutamattena mahenti sabbe, 
Teneva te saggagatā vimāne 
Modanti kāmehi anåpamehi. 

Iti chaņņhama sattāhaü.
----
468
Tato'pagantvā yatirāja rājā
Nisãdi rājāyatanassa måle,
Vimuttijaü pãtisukhaü'nubhonto
Sattāhamattaü karuõāguõaggo.
469
Ajjāpi taü sākhivarampi tena
'Nubhutamattena mahentã sabbe, 
Teneva te saggagatā vimāne
Modanti kāmehi anåpamehi. 

Iti sattama sattāhaü.
----
[SL Page 045] [\x  45/]     
470
âhāra kiccādi vivajjitassa
Sukhānubhontassa vimuttijāni, 
Sampãõitaīgassa jinassa tassa
Iccaccaguü sattadināni satta.
471
Devānamindena tato'panãta
Mukhodakādimparibhu¤jiyāna, 
Nisinnamatte yatirāja rāje
Tatthā'gamuü dve vāõijā khaõena. 
472
Ussāhitā devavarena sammā
Sālohitā tassa tapussa-bhallikā, 
Mantha¤ca sāduü madhupiõķika¤ca
âdāya nāthaü idamabruvunte
473
Idaü hi no dhãra anuggahāya 
Paņiggahetva paribhu¤ja dānaü, 
Hitāya taü hoti sukhāya ceva
Anappakappesu anāgatesu.
474
Paņiggahetvā muni devadinna
Pattena paccagghasilāmayena, 
Bhutvāna tesaü anumodanatthaü
Desesi dhammaü varadaü pasatthaü.
475
Dve bhātikā vāõãjakā jinassa
Dhammaü suõitvāna pasannacittā,
Dve vācikopāsakataü gatāsuü
Yāciüsu te taü puna påjanãyaü.
476
Parāmasitvāna siraü tato so
Adā jino kuntala dhātumuņņhiü, 
Te tena tuņņhā sumanā patãtā
Mahiüsu netvā vibhavānuråpaü. 

[SL Page 046] [\x  46/]      
477
Satthā'tha gantvā ajapālamåle
Sahassa raüsãva yugandharamhi,
Nisajja lokaü anulokayanto
Vitakki evaü manasā vitakkaü.
478
Mayajjhapanno varadhammasāro
Sasassa sindhå'va agādhapāro, 
Abuddhasattehi tamajja kassa
Pakāsayissaü hi jaëo hi loko
479
Desemi ce dhammavaraü paõãtaü
Kilantabhāvova mamassa asmā, 
Kimattadukkhe niti cintayanto
Nuyyāmamākā muni desanamhi.
480
Sahampatã nāma tato vidhātā
Sacetasā tassa manaü viditvā,
Vinassatãdaü khalu sabbalokaü
Adesite teni'ti kampamāno
481
Sakāsamāgamma jinassa tassa
Sagāravo brahmagaõena tattha, 
Nihacca jānuü paņhavãtalamhi
Namassamāno idamabråvã so.
482
Tvaü devadevo sa sumedhakāle
Palokitaü lokamudikkhamāno,
Vihāya dãpaīkarapādamåle laddhā'mataü taü karuõāguõena.
483
Pavissa saüsāravanaü viduggaü 
Maüsakkhisãsādima'dāsi dānaü,
Vedesi dukkhaü amitaü asayhaü
Taü te paratthaü'va na attahetuü.

[SL Page 047] [\x  47/]      
484
Santãdha sattā khalu mandarāgā 
Ĩātuü samatthā sugatassa dhammaü,
ârādhito me karuõāguõaggo
Desehi dhammaü anukampamāno. 
485
Kāle vikāsanti kharaüsu missā
Thalambujātā kusumāni nānā, 
Tathe'va te dhammakarābhiphuņņhā 
Vikāsamāyantã janā anekā
486
Sampanna vijjācaraõo satãmā
Jutindharo antimadehadhārã, 
Paņiggahetvāssa nimantaõaü so
Janesi satte karuõā manasmiü.
487
Apārutā tesaü amatassa dvārā
Ye sotavanto pamu¤cantu saddhaü, 
Vihiüsasa¤¤ã paguõaü na bhāsiü 
Dhammaü paõãtaü manujesu brahme.
488
Paņiggahesãti udaggacitto
Ajjhesanaü me caturāõano so, 
Natvāna nāthaü sahapārisajjo
Pakkāmi tamhā bhavanaü khaõena.
489
Tato jino tena gahitanu¤¤o
Desemi kasseti udikkhamāno,
âëāra-udde samudikkha dhãro,
Mantvāna tesaü aciraccutittaü.
490
Kahannukho'haü varadhammacakkaü
A¤¤ena kenāpi avattanãyaü,
Lokassa cintāmaõisantibhaggaü
Pavattayissantã vicintayanto.

[SL Page 048] [\x  48/]      
491
Disvāna bhikkhå muni pa¤cavagge
âdāya patta¤ca ticãvara¤ca,
Bārāõasãyaü migadāyamento
Addhānamaggaü paņipajji satthā. 
492
Tatthāmarabrahmagaõehi påta
Pathe phaõã pakkhi catuppadā ca, 
âra¤¤adevā tarupabbatā ca 
Mahiüsu nekehi suvimhayehi
493
Tatopagā so migadāyamagge 
Disvā yatãsaü yatayo'pagantvā, 
Akaüsu vattaü paņipattisārā
Pavattayã tattha sa dhammacakkaü.
494
A¤¤ādikoõķa¤¤avasippadhānā
Koņãnamaņņhārasa ka¤jayonã,
Asãtikoņã'pi sudhāsi saīghā
A¤¤āsumaggaü kamato tadā te.
495
Aticcayātamhi nidāghakāle
Vassānakāle samupāgatasmiü,
Tattheva vassaü upagamma dhãro
Temāsamattaü avasã vasãso.
496
Tato yasaü tassa sahāyake pi
Patiņņhapetvā arahattamagge,
Bhutiü janānaü anubråhayanto
Vassassa antaü akarã tahiü so.
497
Vassaccaye lokavidå munindo
âmantayã te yatayo saputte,
Te'thāgamuü nibbaõathā kata¤jalã
'Damabruvi tesama'nanta pa¤¤o.

[SL Page 049] [\x  49/]      
498
Ugghosayantā mama dhammaghosaü 
Samāhanantā mama dhammabheriü,
Sādhuü dhamentā mama dhammasaīkhaü
Carātha tumhe sanarāmarānaü.
499
Jayaddhajaü me bhuvanukkhipantā
Ussāpayantā mama dhammaketuü,
Athukkhipantā mama dhammakuntaü 
Carātha lokesu sadevakesu.
500
Susajjitattaü amatassa maggaü
Sakaõņakattaü narakāyanassa,
Mārānanasmiü masimakkhitattaü
Kathetha lokassa sadevakassa.
501
Buddhantaraü suppihitaü acāraü
Purassa mokkhassa visāladvāraü,
Avāpurã no bhagavā'dhunā bho
Yathajja sabbetã nivedayavho.
502
Uppannabhāvaü bhuvane mamajja
Tatheva dhammassa ca pātubhāvaü,
Uppannabhāva¤ca mamorasānaü
Pakāsayantā jagatiü carātha.
503
Vanamhi pante girigabbharāyaü 
Rukkhassa måle'pi ca su¤¤ā'gāre,
Vasaü yatattā mama dhammamaggaü
Desetha loke sanarāmarānaü.
504
Vatvāna evaü yatayo disāsu
Pesetva nātho uruvelagāmã,
Paņipajji maggaü atha antarāle
Kappāsikavhaü vipinaü pavissa.

[SL Page 050] [\x  50/]     
505
Tasmiü ramante samatiüsamatte 
Rājorase so pavaro vinetvā, 
Datvā'mataü dhammamathuddisitvā
Agoruvelaü gajarājagāmã.
506
Tatthoruvelādhikakassapoti 
Pasiddhanāmassa sasissakassa,
Aggaü phalaü so paripāvayanto
Vasã vasante vasãnaü variņņho.
507
Tadāharuü negama nāgarā ca 
Ya¤¤aü mahākassapa tāpasassa,
Jino viditvāssa manaü manena
Vasã visuü tassa pasāda hetu
----
Kathaü?
508
Gantvāna uttarakuruü bhagavā tadāni
Piõķa¤caritva ramaõãya himālayaddiü,
âgamma sādurasa nãra bharābhirāme
'Notattake munivaro paribhu¤jiyāna.
509
Cintesi evamahamappataraüva kālaü
ōhassāmi sāsana mamaü hi anāgatesu, 
Laīkātale bhavati tattha idāni yakkha
Sambādhamatthi mama tattha gatesu'dāni.
510
Sabbā'manussaja bhayaü pavinassatã'ti
Mantvā tato yativaro karuõāya satte, 
Sa¤jhāghanehi parinaddha ravãva ratta
Nigrodhapakka sadisaü carapaüsukålaü.
511
Dhāretva selamaya sundara pattahattho
Chabbaõõaraüsi nivahaü disi pårayanto, 
Sambodhito navama phussaja puõõamāyaü
Laīkātalaü vijayituü nabhasā'gamāsi.

[SL Page 051] [\x  51/]      
512
Brahmāsurāmara phaõi garuëā ca siddha 
Vijjādharādi janatā sahapārisajjā,
Ketā'tapatta ghaņa dãpuru toraõehi
Påjaü akaüsu mahatiü gaganāyanamhi.
513
Laīkaīganā urasi bhāsura tāra hāra
Saīkāsa sãtala manohara nãra pårā,
Tasmiü mahādipada vāluka nāma gaīgā
Bhumajjhagāsi jana netta harābhirāmā.
514
Tassāvidåra suci rammatare padese
âyāmato mitatiyojana vitthatena,
Cattāri gāvutamitaü nayanābhirāmaü
âsāra sãtajala nijjhara bhurighosaü.
515
Mattālipāli khaga gãtija missarāgaü
Sammatta citta migasaīgha nisevitaü taü,
Naccanta nekasikhi saīgata pādapiõķaü
Uyyānamāsi urunāgavanābhidhānaü.
516
Ramme tadā ratanadãpavaramhi laīkā
Lokābhidhāna harikaõķaka yakkhadāse,
Odumbare sumanakåņaka taõķuleyye
Selesu māragiri missakariņņhanāme. 
517
Ye'¤¤epi santi girayo vanarāmaõeyyā
Gaīgā nadã giriguhā sikatātalā ca,
Tatthāvasanti rahasā pharusāniruddā
Pāõātipāta niratā saņhakåņa yakkhā.
518
Saīgamma te mahati nāgavanamhi tamhi
Sammantayiüsu sabhaņā saha pārisajjā,
Tvaü ko'si re! Iti paro aparaü kharena
Tikkhena vādakaõayena aruntudantā.

[SL Page 052] [\x  52/]      
519
Kujjhiüsu te athitarãtara kāraõena
Vākyena yuddha pariraddha pagabbhitattā,
Saīkhābhitāpaga patãva'navaņņhacittā
Sārambhagabbitamanā parirāvayanti.
520
Tasmiü khaõe'bhimatado sugato nabhamhi
âgamma tesa'manukampita mānasena,
Gopānasã sama manohara raüsimāli 
Tatthacchi khe guõamaõã maõikaõõikāva. 
521
Tesaü jino kalahavåpasamāya hetu 
Māpesi vuņņhi timirā'nilasãtabhãtiü,
Tatthāsi gajjitaghano suracāpakhitta
Dhārāsarehi vitudaü nisivāra saīghaü.
522
Andhāva te ghanatare timire nimuggā
Muëhā disa¤ca vidisaü na vidiüsu bhãtā,
Caõķāniluddhaņa mahā girikåņarukkha
Sampāta bhãta ruditā gatimesayanti.
523
Sãtena te atha dije parikoņayantā
A¤¤o¤¤agattamavalamba parodayiüsu,
Råpāni nekabhayadāni ca ghosaõāni
Vattiüsu tena vividhaü bhayamāsi tesaü.
524
Buddhāpi dukkhitamanā paradukkhakena
Kasmā karonti anayaü'ti na cintanãyaü, 
Loko hanāti viņapi phaladāna hetu
Satthena soma ripugāhaka vāsaramhi.
525
Satthā tato tamanudo sabhaye sasoke
Disvāna guyhaka jane karuõāyitatto,
Vuņņhiü tama¤ca pavanaü paõuditva sabbaü 
Dassesi attamakhilaü dumaõãva khamhi. 

[SL Page 053] [\x  53/]      
526
Disvāna te munivara'¤jali paīkajehi
Sajjetva sãsa sarasã idama'bruviüsu,
Yācāma no'bhayapadaü bhavato sakāsā
Dāsesu dhãra karuõaü karaõãyameva.
527
Evaü tadā'vaca jino madhurassarena
âmanta te nisicare'vanate samekkha,
Tumhe dadātha yadi ņhānamamekadesaü
Sabbe apentã ghanavātaja sãtadukkhā.
528
Yajjevamãtima'payāti karoma bho taü
Gaõhāhi dhãra yadi icchasi sabbadãpaü,
Vatvāna tehi paridinna chamāya maggo
Ogamma tattha puthu patthari camma kaõķaü.
529
Tasmiü nisajja kasiõaü samāpajja tejo
Jālākulaü jalita maggãmamāpayã so, 
So dhåmaketu gaganuggata tuīgasiīgo
Sandaķķhayaü girivanānu'rughosayanto.
530
Rukkhehi rukkhavana pabbata laīghanena
Sākhāmige ca vihage anubandhayaü'va,
Vessānaro vanamarå migasåkare'pi
Sandhāvi guyhaka jane iti cintayanto.
531
Disvāna tattha pacurātana vipphuliīga
Sammissa jāla dahanaü guhakā samecca,
Dhāvuü vikiõõakaca bappajala'ddanettā
Dārattajehi sahitā gatimesamānā.
532
Sambuddhateja paridaķķha sarãracittā
âhacca sāgarataņaü paridhāvamānā,
Tasmimpi te pavisituü saraõaü na laddhā
Chamhi tato sapadi sannipatiüsu sabbe.

[SL Page 054] [\x  54/]     
533
Disvāna te munivaro sahaye sasoke
Rammaü tadā jaladhimajjhagataü mahantaü,
Iddhãhi sehi giridãpami'dhānayitvā
âropayitva nikhile puna tattha'kāsi.
534
Katvevame'samasamo'pasamanta'mãtiü
Tattheva bhāsurataro bhagavā nisãdi, 
Brahmāmarā'suraphaõã garuëādi siddhā 
Saīgamma'kaüsu mahatiü mahama'ggaråpaü.
535
Desesi saüsadi jino sutisādhu dhammaü
Tasmiü sadāsavanudaü sivadaü janānaü,
Sutvāna nekasatakoņi pamāõa pāõā
Laddhā tadā samabhavuü caradhammacakkhuü.
536
Tasmiü dine sumanakåņa varādhivāso
Tejiddhibuddhivibhavo sumanābhidhāno,
Devo pasannahadayo ratanattayamhi
Sampāpuõittha paņhamaü phalamuttamaü so.
537
Uņņhāya tuņņhavadano katapa¤jalãko 
Muggo jinagga nakharaüsi payodadhimhi
Vanditva evamavacā'tula vãra dhãra
Lokagga puggala varaü dada sāmi dhãsa.
538
Dāsosmi te caraõa paīkaja påjakohaü
Saddhādayādi vibhavo tanayo'hamasmi,
Tumhe vinā khaõalavaü vasituü na icche
Tasmā dadātu bhagavā mama påjanãyaü
539
Sutvāna taü dhitimatã parimajja sãsaü 
Saüsatta chappada saroruha sannibhena,
Hatthena nãla saka kuntala dhātumuņņhiü
Dajjātha so maõimayena karaõķakena.

[SL Page 055] [\x  55/]     
540
Paggayha bāhuyugalena ņhãto namitvā
Muddhā dadhāsi makuņaü viya pãõitatto,
Katvā'tha so vara mahaü tidivehi saddhi
'Mappetva dhãra pharibhutta vasundharāyaü.
541
So'kāsi nãlaratanehi mahārahehi
Ubbedhato ratana satta pamāõa thåpaü,
Nāthe dharantasamayeva patiņņhahã so
Thåpo tilokasukhado maõi kāmado'va.
542
Pacchā tilokasaraõe parinibbutamhi
Khãõā savo samahimo sarabhu yatindo,
âdāya taü citakato jinagãvadhātuü
Tasmiü nidhāya'kari bārasa hatthathåpaü.
543
Cåëābhayahvavanipo samaye'parasmiü
Battiüsa hatthama'kariyattha varoruthåpaü,
Duņņhādigāmaõi nupo damiëe hananto
Kāresi ka¤cukamatho catusaņņhihatthaü. 
544
Evaü sa sãhalamahāsaramajajharåëhaü
Setambujaü'va madhupāvali sevanãyaü,
Bhumaīganā karatale sitavitthalãlo
Thåpo dadātu masamopasamaü janānaü.
545
Laīkopasaggama'vadhåya vidhāya khemaü
Laīkaü nijāya varakuntala dhātuyā taü, 
Katvāna bhāsurataraü muni maīgalāya
Pāyāsi tāraka pathe'nuruvelameva.
546
Tasmiü vidhāya bahuvimhita pāņiheraü
Bhetvā sasissaki'sino puna diņņhijālaü,
Datvāna nibbutipadaü sahasissakassa
Nibbāõa sundara puraü paripårayittha.

[SL Page 056] [\x  56/]      
547
Tamhā vikāsita kusesaya kānanābha
Vãtāsavehi nivuto sugatebhagāmã, 
Pāyāsi rājagaha gāmã'mudāramaggaü
Veneyya jantu kamalākara bhānuråpo.
548
Tasmiü gate jinavare vara bimbisāro
Påjaü akāsi mahatiü saha devatāhi,
Tasmiü hi saüsadi labhiüsu anappapāõā
Magge phale ca saraõe ca patiņņhahiüsu
549
Rājā tato vipula veluvanābhirāmaü
Sālaīkataü vividha pādapa maõķapehi, 
Pādāsi dakkhiõakare jalapātanena
Katvā dharādharadharaü himava¤ca kampaü.
550
Tasmiü samantanayano nayanābhirāmo
Bhutiü janassa satataü abhivaķķhayanto,
Dhammambu vuņņhi nikaraü parivassayanto
Vassaü vasã adutiyo dutiyamhi vasse.
551
Devinda moli samalaīkata pādapiņņho
Lokassa atthacaraõe satatābhiyutto,
Tattheva so hi tatiye'pi catutthavasse
Vāsaü akāsi sugato sirisantivāso.
552
Lokassa dhamma ma'malaü satataü vahanto
Sāvatthiyaü rucira jetavane'bhirāme,
Vāsaü akāsi sukhado munipa¤camasmiü
Veneyya sattasamayaü samudikkhamāno.

Iti laīkāya paņhamā'gamanaü.
----
553
Atha bhagavati tasmiü jetanāme vanasmiü
Nivasati satilaīkā maīgalā'vāsaråpā, 
Upavanamiva nāke nandanaü devatānaü
Amara uragavāsā rammaråpā babhåva.

[SL Page 057] [\x  57/]      
554
Tahimati rucirasmiü vaķķhamānādi sele
Madhura salilavāhe rammakalyāõikādo,
Udadhi bhujagavāse nāgadãpantike ca 
Mahati mahima yuttā nāgasaīghā vasanti.
555
Pacura mahima yutto vaķķhamānācalasmiü 
Adhipati bhujagānaü āsi cålodaravho,
Mahudara iti nāmo nāgadãpodadhimhi
Nivasati atha tesaü pabbateyyo'ragindo.
556
Itara bhujaga ra¤¤o dhãtaraü nāgaka¤¤aü 
Piyatarama'bhiråpaü 'kāsi dāraü tadā hi,
Atha ca duhituyā so dãyamānaü dadanto
Rucira maõãmayagghaü āsana¤cāpadāsi.
557
Duhitari matakāle te'tha pallaīkahetu
Jalaja thalaja nāgā yuddhasajjā ahesuü,
Atha thalaja bhujaīgā bhaīgakallolamālā
Sadisa lålita cittā gabbitevaü ravanti.
558
Kimu'dadhija phaõãnaü kitti sampattiyā no
Api yasaparivārā kiü baleniddhiyā kiü,
Ahamahamãti gabbā kiü kimissāya tesaü
Bhavati timira'rãnaü bhānumaggunnatã kā.
559
Atha jalaja'lagaddā gajjanaü gajjayantā 
Bhayajanaka pagabbhā phoņayantā bhåjānaü,
Ahamaha pabhå re!Re! Pabbateyyāna'metaü 
Paņutaraķasitoņņhā kakkha'ëevaü ravanti.
560
Paņutara garunādā tāva gajjanti dantã
Nayana pathamu'pente yāva kaõņhiravānaü,
Tathariva thalajātā jumhayantā samaggā
Nayana pathagatā no su¤¤adappā bhavanti.


[SL Page 058] [\x  58/]      
561
Iti tadubhayasenā ghaņņayantā'¤¤ama¤¤aü
Vividha paharaõho uggirantã giranti, 
Satata khubhita velā sāgaråmãva bhantā
Lulita lulita cittā yuddhaninnā ņhitāsuü.
562
Atha tadahu munindo yāminãyāma'mante 
Patiniya matijālaü lokamolokayanto,
Samara vasagatānaü bhogãnaü bhāvibhutiü
Tadupari ca'bhivuddhiü passi laīkātalassa.
563
Atha muni madhumāse'posathe kālapakkhe
Kata nikhila vidhāno gayha saīghāņikādiü,
Anugatikamudikkhaü pa¤canetto samantā
Sumana sumana nāmaü passi devaü samiddhiü.
564
Tadahu sumanadevo jetanāme suramme
Adhivasati vihāre dvārakoņņhopakaņņhe,
ōhita viņapa samiddhe khãrikāpādapasmiü
Sugata mabhinamanto anvahaü påjayanto.
565
Tamasammuni disvā'mantayitvā'gate taü
Idamavaca mayā bho saddhimāgaccha laīkaü,
Saha tava bhavanamhā pubbavutthappadese
Tava bhavati patiņņhā bhogina¤jā'bhivuddhi.
566
Atha munivacanaü so muddhanāma'ggahetvā
Samuditahadayo taü rukkhamuddhacca målā,
Sugatamupari katvā dhārayanto suphullaü
Barihi barihi chattākāramāgā nabhamhã.
567
Dasabala tanubhā 'bhissaīgamā so dumando
Tarala maõãva nānā'bhāhi sambhāvanãyo,
Vilasita iva sabbe rukkhaselādayo'pi
Apagata sakavaõõāvaõõavantā virejuü.

[SL Page 059] [\x  59/]     
568
Khaga bhujaga surādi massitā chappabhāhi 
Nijapati nijajāyā sva¤¤ama¤¤āsu muyhuü,
Asita gagana majjhe sobhamāno munindo
Vitata vividha raüsã raüsimālãva ga¤chi.
569
Jalada paņala saõķe vajjhamuddāëayitvā
Bahi vilasitakāyo sommadosākaro,va
Katupari taruchāyo jotamāno samāno
Uraga samaraņhānaü ganthvā'kāse nisajja.
570
Ghanatara timiraü so iddhiyā saīgharitvā
Tahimatirava bhãmaü ghorasaürambhavantaü,
Asani sata nipātaü vassadhārā karālaü
Urutara tata meghaü māpayã sãtavātaü.
571
Iti tibhuvananātho dappite nāgasaīghe
Vimada karaõa hetu dassayã bheravānã,
Atha'pagata pagabbhe te viditvāna satthā
Apanudi bhayajātaü taīkhaõaüyeva tattha.
572
Taruõa taraõisobhā ketumālāvilāsiü 
Subharuci mukhavandaü lakkhaõākiõõagattaü,
Tibhava vibhavadāyiü taü viditvāna nāgā
Cutapaharaõa hatthā vandamānā mahiüsu.
573
Sirasã nihitapāõã rattapaīkeruhehi 
Vikaca vadana nettā'manda ka¤juppalehi,
Saka saka dhata nānāvaõõa vammādikehi
Vividha kusumavatthā'manda dãpaddhajehi.
574
Uraga bhavanavāsā nāgaka¤¤ā samecca
Kuca kalasa sahassaü dhārayanti salãlaü,
Lalita kaõaka valli lãlamādhatta gattā
Thuti mukhara mukhā tā sādhu kãëaü akaüsu.

[SL Page 060] [\x  60/]     
575
Atha muni uragānaü viggahaü taü sametuü
Sutimana kamanãyaü niccharaü brahmaghosaü,
Ajaramamara maggaü suppasatthaü sudhihi
Varamati varadhammaü desayã naü phaõãnaü.
576
Na bho bho saüsāre khalu bhavati sāraü lavampi
Visesā taü sãtaü jalita dahane vijjati kadā, 
Sadā rāgaü rogaü byadhati janataü nekaduritaü
Tathāpā'yuü pāto ravirabhimukhussāva sadisaü.
577
Sarãro'yaü battiüsa vidha kuõapo sāra rahito
Parittaü yobba¤¤aü kusuma sadisaü niggatasiri,
Pahantvā gantabbaü bhavaja vibhavaü sambhatamidaü
Athevaü sante bho varayati bhavaü ko nu hi budho.
578
Palāsã makkhã kodhåpaha mato mānavibhavo
Jano'tãto'to bho payati narakaü dāruõataraü,
Phaõã majjāro sā guhaka kapayo bhåya bahuso
Vadhenta¤¤o¤¤aü te nanubhavamidaü dukkhama'nisaü.
579
Pure kāko'lukā atha vanabhavā phandana isā
Karitvā'ņņhāne'ghaü ciramanubhavuü dukkhamanisaü,
Aho kappaņņhantaü saratha duritaü verajamidaü
Na hetthassādo bho'õumapi kalahe mettima'mataü.
580
Balaü bālānaü bho saka saka vadhāyeva bhavati
Atãtekā khuddā laņukikadijā naņņhatanayā, 
Gajaü bālaü mattaü pavidhi na balaü hoti saraõaü
Athaņņhāne kiü bho kurutha viriyaü bhuti hananaü.
581
Na dukkhaü tesaü ye vigata kalahā ekamanasā
Atãte bho lāpā aghaņita mānā peyyavacanā,
Sukhaü vāsaü'kāsuü yadahani bhavuü te'tha vidhurā
Vasaü vyādhassāguü tadahani aho!Medhaga balaü.

[SL Page 061] [\x  61/]     
582
Iti tikhiõa sudhimā kattumete samagge
Avadi pavara dhammaü sādhu vi¤¤uppasatthaü,
Atha muditamanā te pãõitā tassa nāgā
Maõimayama'tulaü taü āsanaü påjayiüsu.
583
Atha muni gaganamboruyha bhumippadesaü
Taruõa raviva tasmiü āsane āsi bhāsaü,
Atha bhujagagaõā te dibba khajjādikehi
Parivisiya munindaü sādhu dhammaü suõiüsu. 
584
Atha jala thalajānaü tattha yuddhā'gatānaü
Agaõita bhåjagānaü'sãtikoņã bhujaīgā, 
Vimala saraõasãle suppatiņņhā sutuņņhā
Akaru'matimuëāraü satthu påjāvidhānaü.
585
Atha mahudara ra¤g¤o mātulo nāgarājā
Maninayanakanāmo rammakaëyāõadesā,
Uraga samara hetå āgato nāgadãpaü
Sugatavara sarãraü disva natvālapevaü.
586
Yadi sugata! Imaü tvaü nāgato assa ņhānaü
Mayamapagata pāõā homa jhatvā'¤¤ama¤¤aü,
Rudhiravaha vikiõõo assa bhumippadeso
Pasami dahana dittaü ambudeneva taü tvaü.
587
Mama bhagava! Purāme diņņhapubbaü tavetaü
Rucira sirisarãraü raüsijālā'bhikiõõaü,
Api sumadhura dhammaü desayante surānaü
Dasabala sutapubbaü ānubhāva¤ca tuyhaü.
588
Ahamasama pure te vissutoyeva dāso
Yadi manasi dayā te hoti dāse punā'pi,
Pavara ratanadãpe hoti kaëyāõigaīgā
Mama vasati tahiü taü daņņhukāmo'bhiyāce.

[SL Page 062] [\x  62/]      
589
Iti yatipati tassā'rādhanaü paggahetvā
Saka paricita bhumyā cetiyatthaü vidhāya,
Maõimaya paribhuttaü āsanaü cā'pi tesaü
Sa sumana taru rājaü påjanatthaü vidhāya.
590
Dasabala paribhuttaü sabbametaü bhujaīgā
Maõiriva rucãdaü te dhātuyo yeva tasmā,
Mahatha namatha niccaü maüva saggā'pavaggaü
Dadati iti ca vatvā ovaditvāna satthā.
591
Nabhatala'mu'pagantvā devanāge mahente
Disi disi visaranto nãlapãtādi raüsi, 
Mana nayana haranto jantunaü lokasāro
Agami ravi'va khamhā jetanāmaü vihāraü.
592
Atha manujamarānaü nattasiddhādikānaü
Satata'mamata dhammaü desayanto phaõãnaü,
Vanabhavana suramme maīkulavhe naginde 
Akari muni nivāsaü chaņņhame hāyanamhi.
593
Surapurupavane'tho pārijātassa måle
Aruõa mudusilāyaü bhāsamāno munindo
Sunipuõa'mabhidhammaü desayanto surānaü
Akari varanivāsaü sattame tattha vasse.
594
Atha sukhada munindo jetanāme vihāre
Avasi vimalapa¤¤o aņņhame sāradasmiü,
Ajara'mamara santiü phasamāno paresaü
Vividha naya vicittaü desanaü desayanto.

Iti laīkāya dutiyāgamanaü.
-------------------
595
Evaü jino jetavane vasanto
Nãssāya sāvatthipuraü vihāsi,
Sā kidisã āsi purã tadānã 
Taü kãdisaü jetavanaü vihāraü.

[SL Page 063] [\x  63/]      
596
Bhåmaīganāyāhita uttamaīge 
Bhāsanta nānāratanābhirāmā,
Visālamolãva visālabhogā
Sā jambudãpamhã babhuva rammā.
597
Sirãnikete sirimāvahantã
Virājate yā vasudhā talasmiü,
Sā devarājassa'marāvatã'va
Ra¤¤o kuverassa'lakāva rammā.
598
Sā pu¤¤apa¤¤ālu janādhivutthā 
Soõõādi puõõāpanākiõõavãthã,
Uttuīga mātaīga turaīga raīgā
Sā rājate ka¤cana mandirālã.
599
Rarāja sā bhāsura rājaputtā
Pu¤¤aīganālāsa vilāsayantã,
Vedaīgapāraīgata vippacārā
Dvipa¤ca saddehi ca niccaghosā.
600
Anekasippã sata sampakiõõā
Nānādisāhā'gata satthavāhā,
Pahutakhãõāsavapādapåtā
Babhāsa sā maīgala mandiraü'va.
601
Bhavantare yo cariyaü caranto
Suvo'panissāya vasaü guõena,
Ya¤¤aīgasākhiü matasãnapattaü
Akā samiddhaü phalapallavehi.
602
Idāni patvāna bhavassa antaü
Nissāya yaü so vasate munindo,
Tassā guõaü ko hi asesayitvā
Katheti sā vasså'pamāya tassā.

[SL Page 064] [\x  64/]      
603
Tassopakaņņhe ratanaüva'nagghaü
Manoharo uttamasattasevi,
Janānamākakhiīatado vihāro
Babhuva jetādi vanavhayena.
604
Samaphulla puppharasa modita chappadālã
Jhaīkāra nāda parivādita tantinādā,
Sammatta'nanta dija kujita gãtavantā
Tiņņhanti yattha taravo naņakāva chekā.
605
Khãraõõavāhariya dhoviya khãranãrā
Sosetva sajjhumalaye sasikanti massaü
Yatthokiritva tanitā viya vālukāyo
Sā mālakāvali babhāsa payodadhi'va.
606
Vijjotamāna ratanappamukhānanamhi
Sopāna māla padagaõņhidujehi hāsaü,
Katveva devabhavanānamahaü virāga
Vantã'ti gandhakuņi yattha pahāsayittha.
607
Kammāra gaggari mukho'pari sampapuõõā
Aīgāra kantara viniggata jālakāva,
Sambuddhadeha pariniggata raüsimālā
Dāyagga niggata karā visaranti yasmiü.
608
Tumhe sarāga janasaīgamato'ti gãtā
Dha¤¤ā mayantã vimalehã samaīgitattā,
Tuņņhāva hāsa makarā surapādapānaü
Rājenti yattha yatinissita pādapindā.
609
Punnāga nãpa vakula'jjuna rājarukkha
Nāgā'ga cåta yugapattaka campakānaü,
Pupphābhikiõõa dharaõã ratanehi nānā
Pacchanna dibbabhavanaü viya bhāti yattha.

[SL Page 065] [\x  65/]      
610
Brahmāsurāsura naroraga liīgisiddha
Vijjādharādi janatā katavandanehi,
Teheva ghuņņha thutimaīgala gãtikāhi
Yatthopagāna mananettagaõā mudenti.
611
Nigghositāmala susãtala nijjharehi 
Sammatta nekadija ghuņņha jalāsayehi, 
Ki¤jakkha patta parikiõõa silātalehi
Tussanti yattha satataü yatãnaü manāti.
612
Yo neka kappa sata sa¤cita pu¤¤arāsi
Hitvā'mitaü kapilavatthu mahāsirimpi,
âgamma yattha nãrato sugato mahesi
Ko tattha bhuti matulaü kathiko katheti.
613
Tasmiü jino vasati jetavane vihāre
Indo yathā rucira nandana kānanamhi,
Brahmā'va brahmabhavane sapitāmahehi
Tārāvalã parivuto gagane'va vando.
614
Tadāgamma mahānāgo maõi akkhikanāmako,
Laīkāto jinapādasmiü phaõiü pacceda'mabruvi.
615
Sambuddhā dhãra lokasmiü lokassatthābhivuddhiyā,
Jāyanti sāmi tumhākaü dayāyanto'gadhā mayaü.
616
Tena me dāsabhutassa saüsārandugharā thirā,
Muttiü yadicchase mayhaü gahaõãyaü nimantaõaü.
617
Sutvāna taü mahānāgo mahānāga nimantaõaü,
Paņiggahesi taü tuõhãbhāvena karuõāya so.
618
Ĩatvā taü sumano nāgo lahumāgamma sãhalaü,
Kaëyāõāpagapassamhi manonandana bhutale.
619
Sajjhu kambumaõi mutta pavāla vajirāmaye,
Vahārahe mahāthåne ghaņakādiü nidhāpiya.

[SL Page 066] [\x  66/]      
620
Datvā tulādayo sesa mandiraīge tatheva ca, 
Viņaīka vyāla sãhādi pantiyo'pi tathevahi.
621
Sātakumhamayā'neka cittehi sādhu cittitaü,
Nimmāya gopānasiyo pakkhapāse ca kaõõikaü.
622
Siīgi nikkhena siīga¤ca chadanindamaõãhi ca,
Soõõa kiīkiõi mālāyo kaõõamālā ca māpiya.
623
Cittavitānaü bandhitvā muttolambe tahiü tahiü, 
Katvāna gandhadāmehi pupphadāmehi saīkulaü.
624
Indanãlamayaü bhumi majjhe'naggha mahāsanaü, 
Māpesi parito sesa bhikkhånaü ca subhāsane. 
625
Ratanehe'vāpassaye vedikā eëikāmaye,
Muttā vāluka saīkiõõaü mālakaü ca manoramaü. 
626
Satta ratana sambhuta toraõå'pari toraõe,
Santãra kusumā'kiõõa hāņakādi ghaņākulaü. 
627
Neka rāgaddhajākiõõa vitāna samalaīkataü,
Dãpa dhåpāli saīkiõõa gandhapuppha samākulaü.
628
Evamādihi nekehi vaõõehi samalaīkataü,
Māpetvā maõķapaü seņņhaü devamaõķapa santibhaü.
629
Sãta vāluka sa¤channaü mudu pādapaņatthataü,
Māpetvevaü mahāmaggaü sura¤jasa sama¤jasaü.
630
Sa¤cinitvāna te nāgā khajja bhojja phalāphale,
Dibbannapāne pacure paņimaggaü gamuü tadā. 
631
Tato kāruõiko nātho bodhito aņņhame same,
Vesākha puõõamāsimhi sannipātiya sāvake.
632
Ethajja bhikkhavo laīkaü nāgānaü'nuggahāya bho,
Maõiakkhiko nimantesi pasanno buddhasāsane.
633
Sutvāna vacanaü tassa sambuddhassa sirãmato,
Assavā pesalā bhikkhå paccassosuü samāhitā.

[SL Page 067] [\x  67/]      
634
Sāriputto tato thero pa¤¤āya'gga dhurandharo,
Pattacãvaramā'dāya agamā jinu'pantikaü.
635
Moggallāno mahāthero dutiyo aggasāvako,
Pattacãvaramādāya sopāga jina santikaü.
636
Dhåtapāpo dhutaīgaggo mahākassapa nāmako,
Pattacãvaramādāya āgamā jinasantikaü.
637
Sāsane vinaya¤¤¨namaggo' pālivhayo yata,
Pattacãvaramādāya jinantikamu'pāgami.
638
Dibbacakkhånamaggo yo ruddhapāpāri dappako,
Thero'nuruddho varado sopāga munisantikaü.
639
Maõiva kāmado kāmamu'pavāno'ti vissuto,
Ĩāõã gaõã dakkhiõeyyo theropāga jinantikaü.
640
Bakkulo vimalo sãla samādhādi guõākaro,
âgato saparikkhāro bhikkhånaü samitiü tadā. 
641
Buddhasāsana dhorayho thero aīgulimālako,
Sahā'gantuü munindena sannaddho sahasā gato.
642
Sāsanodaya selagge suriyo viya bhāti yo,
So'yaü rāhulathero'pi lahu'gā pitu santikaü.
643
Bhaddācāro bhaddiyavho thero bhaddaghaņo viya, 
Pākaņo bhuvane so'pi gato sambuddha santikaü.
644
Devaddumo'va lokassa yo dadāti'cchiti'cchitaü,
Jinoraso pi selavho gato sambuddhasantikaü.
645
Yāminã sāmiko'vāti bhāti yo sāsanambare,
Mahānāma mahāthero sopāga munisantikaü.
646
Manosilātalaggamhi jumhamāno'va kesarã,
Subhutivha mahāthero buddhupantika māgato.
647
Buddhasāsana chaddanta sarasã sāraso viya,
Vissuto tissathero'pi gato bhikkhusamāgamaü.

[SL Page 068] [\x  68/]      
648
Jinasāsana samphullasarasãruha majjhago,
Madhubbata nibho rādhathero'pi sahasā gato.
649
Bhagu dabbopa'seno ca koõķa¤¤a'ssaji sãvali,
Ete jinatrajā therā gatāsuü munisantikaü. 
650
Kumārakassapo puõõosoõosobhita revatā, 
Therāpete abhi¤¤ātā gatāsuü satthusantikaü.
651
Vaīgãso sāgato nando bhāradvājo gavampati,
Pattacãvaramādāya gatāsuü jinasantikaü.
652
Evamādi mahānāgā pa¤casata jinorasā,
Samāga¤chuü sahāgantuü muninā lokasāminaü.
653
Tato so jagadānando karuõāyābhirādhito,
Meruü parikkhipantova anekajjuti vijjuyā.
654
Nivāsetvā suddharaüsi visarantaravāsakaü,
Tassåpari jino rattaü bandhitvā kāyabandhaü.
655
Accuggataü mahāthåpaü cāru cāmãkarajjutiü,
Paņicchādayamānova rattakambala ka¤cunā.
656
Vaõõa nigrodhapakkaüva surattaü paüsukulikaü,
Saīghāņiyā karitvāna saguõaü uttarãyakaü.
657
Hutvāna supaņicchanto pārupitvāna sādhukaü,
Pattatthāya pasāresi jālākulakara¤jino.
658
Lokanāthappabhāvena tato pattamadhubbato,
Pāõi saroruhassanto sampattosi tamaggahi.
659
Tato sasissako nātho uggantvā gaganaīganaü,
Nānāvaõõambude tattha maddanto gantumārahabhi.
660
Tato sambuddha dehasmā nikkhantāsuü cha raüsiyo,
Hemakaõõikato yāta maõigopānasã yathā. 
661
Bāõindãvara pupphehi meva'kindamaõihi ca,
Chādenti viya nakkhattā nãlaü'su munidehato.

[SL Page 069] [\x  69/]      
662
Campakuddālamālābhã hemacuõõambarehi ca, 
Pårayanti viyāsaīga pãtaüså jinadehato.
663
Bhaõķãpupphakadambehi lohitaīkamaõihi ca,
Lohitābhā papårenti disā'gā munidehato.
664
Hāra mallika mālāhi somaüsu phalikādihi,
Pårayanti viyāsaīga odātā munidehato.
665
Pi¤juma¤jeņņharāsãhi padumābhamaõãhi ca, 
Disaü chādayamānāgā ma¤jiņņhābhā jinaīgato.
666
Nekindacāpa kiõõaü va divasaü ratanutthataü,
Cittapaņaüva mu¤cantaü missābhāgā jinaīgato.
667
Girikåņa kåņāgāra mattā chabbaõõa raüsiyo,
âvelavelā dhāvanti dippamānetaretarā.
668
Gacchamānā'hanitvāna cakkavāëa siluccaye,
Uggantvā parato yantã nãra nijjhara sannãbhā. 
669
Sammukhe sammukhe tāyo rukkhapabbata ādayo,
Kārayantā sakaü vaõõaü dhāvantā'pi ca sindhavo.
670
Uddhamuggataraüsãhi ra¤jitā jaladā tadā, 
Nānāvaõõe punevāsi nåtano ravimaõķalo.
671
Jinappahā pavāhesu nimuggā devatā gatā,
Påjetuü va nijattehi nānāvaõõā siyuü tadā. 
672
Paviņņhā buddharaüsãnamantaraü devadhãtaro,
Asa¤jānãya muyhiüsu muhuttaü attano dhavaü. 
673
Surā suroraga brahma siddha vijjādharādayo,
Cāmaracchattaketuhi påjayantā jinantvaguü.
674
Agghikaü pantiyo keci toraõåpari toraõe,
Ghaņadãpāliyo tantha karonti abhito'bhito.
675
Pādapaņe pattharanti vitatvanti vitānake,
Tatthåpari anekānã kusumāno'kiranti ca.

[SL Page 070] [\x  70/]     
676
Katamaü devalokannuyāti lokagganāyako,
Yāti kiü buhmalokannu amhākaü bhavanannu kho.
677
Kattha nu kho devadevo kassanuggahabuddhãyā, 
Yātã'ti kaīkhitā keci saüsaranti itocito.
678
Māpetvā abhito magge maõķape ratanāmaye,
Sayanāsanaü pa¤¤apetvā kāci tiņņhanti devatā.
679
Tahiü tahiü paņņhapentā sudhanta madhurodakaü,
Yāvamānā jinaü keci tiņņhanti ca mahanti ca.
680
Evaü mahāmahe nātho vattamāne anåpame,
Jalaü sambuddhasiriyā nåtano suriyo viya. 
681
Brahmasenābhito yāna brahmāvātha sahampati,
Surasenābhito yāna sakkova samalaīkato. 
682
Gagālimabhito yāna gahaīgā maõi sannibho,
Dhataraņņhakhagindova haüsasenāli pubbago.
683
Apeta rāgadosehi vãtamohehi sabbaso,
Paņisambhidatta sampatta sāvakehi anuggato.
684
Yesaü yesaü manasmiü yaü yamatthi ki¤ci saüsayaü,
Tesaü taü taü paõudento desanāya sudhāsinaü. 
685
Tattha tatthānuråpena pāņihāriya kambunā,
Lokassa nayanālã so tosassusu nimujjayaü.
686
Sampatto 'laīkataü laīkamathāgu phaõino tadā,
Paņimaggaü karontā te tattha tattha mahāmahaü.
687
Uragānamantare devā brahmāsuü tesamantare, 
Evaü sammissako loke brahmalokā papårayi.
688
Ye passanti jinaü tattha sasissaü siriyā jalaü,
Suladdhā tehi nettāni tesamakkhãni locanā.
689
Ye suõanti tadā dhammaü dhammissara pabhāvitaü,
Suladdhā tehi sotāni tesaü sotāni sotakā.

[SL Page 071] [\x  71/]      
690
Ye lapanti tadā buddhaguõaü hi guõabhåsaõā,
Suladdhā tehi ve jivhā tesaü jivhā rasa¤¤akā
691
Ye vandanti jinaü yantaü sasaīghaü gaganaīgane,
Suladdhā tehi hatthāni tesaü yeva bhujā bhujā.
692
Tadā tathāgataü disvā ye santuņņhā tathāgataü,
Tathāgatānaü sabbesaü yo toso hotu sabbadā.
693
Gato kalyāõãyaü nātho mahentevaü sadevake,
Tesaü påjāvidhānaü ko mukhenekena bhāsati.
694
Tato gaīgā manu¤¤aü hi sampattaü taü saputtakaü,
Taraīga mudu bāhāhi gahetvā caraõambuje.
695
Pāde pakkhālayi sammā pheõa pupphupahārikā,
Tato tatotuü gaõhitvā akā dehassanuggahaü.
696
Tato so yācito satthā nāgasaīghehi vandiya,
Agamā maõķapaü rammaü manonandanamāvahaü.
697
Gantvā maõķapa majjhamhi buddhāraha mahāsane,
Nisãdobhāsayaü āsā ravãva udayāvale.
698
Tato bhikkhu nisãdiüsu patta pattāsane tadā,
Babhāsa maõķapaü'tãva saraüva padumākulaü.
699
Jananettālino'gamma vasã sommamukhambuje,
Patantā kusalāmode gaõhantā tittino gatā.
700
Tathā sabhikkhukā nāgā munino råpasāgare,
Nettinda maõināvāhi pāraü gantuü na te pabhu.
701
Tato sasaīghaü sugataü sajano maõi akkhiko,
Sakkaccaü sakahatthehi annapānena tappayã. 
702
Athonãta pattapāõima'ccayitvā tathāgataü,
Bhattininno nimantesi desanatthānumodanaü.
703
Tato brahmassaro satthā niccharaü brahmaghosanaü,
Vi¤¤āpento jane sabbe sakasaddena desanaü.

[SL Paage 072] [\x  72/]     
704
Desesvevaü jino dhamma'manilāsanakādinaü,
Pãtipāmojja jananaü nibbāõāmata'māvahaü.
705
Bho bho suõātha bhujagā bhavasāgaramhi
Pāpārinakkamakarākula duggamamhi,
Maggā janā khalu labhanti kadā patiņņhaü,
Ohāya buddhathirasāratariü visālaü.
706
Laddhāna dullabhataraü munipātubhåta
Kālaü cirena bhujagā na pamādayittha,
Jātã jarā maraõa dukkha pariddavā ca
Saüsārikassa na tatopa'gatassa hoti.
707
Tāru¤¤amambujasiriüva parittakālaü
Pāõaü tusāralava'sārataraü janānaü,
Bhogaü dadhāti jaladhimhi taraīgabhaīgiü
Niccaü mano dahati sokasikhãbhi nānā.
708
Katvāna rāgamisayo'pi khagā dupa¤¤ā
Thiråpi nārikusumesupi råpagiddhā,
Pattā'nayaü khalu pure parihãna jhānā
Råpe na rajjatha tato khalu sādhupa¤¤ā.
709
Saddānurāgamanugopi pure sikhaõķã
Sutvāna mori madhuraü girama¤jitaīgo,
Vyādhassa hatthamagamāsi bhavesu tasmā
Nattheva saddasamadukkhakaraü janānaü.
710
Ohāya nekakusumesu parāgarāgaü
Mattebhakumbha magamā madagandhaluddho,
Bhiīgo pabhagga tanuko karikaõõatālā
Nattheva gandhasadisaü tibhavesu pāsaü.
711
Gambhãra nãradhibhavo pavurāsano'pi
Miccho gilitva balisaü rasagedhahetu,
Pappoti dukkhamatulaü na rasesu sāta
Matthiti mantva pajabhātha rasesu gedhaü.

[SL Page 073] [\x  73/]      
712
Bho buhmalokā'gata suddhasatto
Buddhattameva niyato api bodhisatto,
Thisaīgamāya parihāyi sarajjato'pi
Tasmā hi phassasadiso anayo navatthi.
713
Bheraõķa pelaka kapu'ddaka hetuhãna
Sattāpi dānaruci dānamaõippabhāvā,
Pattā'pavagga varasārapuraü bhujaīgā
Ko nappadāti dhaniko siva'mesamāno.
714
Pāletva sãlama'malaü visakaõņhikāpi
Indassa nandanavane'si piyā mahesã,
Tasmā pasatthavibhavaü yadi patthayavho
Pāletha sãlama'malaü khalu jivitaü'va.
715
Saggo visāla ratanālaya sampakiõõo
Sānanda'manda surasundari sundaro so,
Phullambujākara vanādihi nandanãyo
Tatthāmarā viya'marā'virataü ramanti.
716
Tamhāpi bho rucira brahmanikāya bhuti
Rammā tatopi mahitaü amataü variņņhaü,
Tasmāttakāma niratā janatā sapa¤¤ā
Taõhakkhayāya satataü viriyaü karotha.
717
Evaü saddhammamaggaü varamati sugato desayi pannagānaü
Sutvā te sampahaņņhā mahamahamakaruü nijjarādãhi saddhiü,
Tesaü ve desanāyaü suraviņapi samā sātthikā tattha jātā
So nātho ta¤ca dhammaü bhagavati tanayā te ca vo pālayantu

Kalyāõi desāgamanaü.
-------------------
[SL Page 074] [\x  74/]      
718
Nagādhirāje sumanābhidhāne
Vasaü sumedho sumanābhidhāno,
Devo tadā'gamma sapārisajjo
Kalyāõiyaü tattha phaõãhi saddhiü.
719
Datvā'pavaggassa nidānadānaü
Sutvāna dhammaü sutisãtibhutaü,
Pahaņņhacitto upagamma buddhaü
Natvāha evaü katapa¤jalãko.
720
Na ve phaõãnaü na pi mānusānaü
Nānimmisānaü na pitāmahānaü,
Hitattha mevākhila lokanāthā
Jāyantã loke karuõāguõaggā.
721
Antogadhā nåna mayampi tuyhaü
Dayāya tasmā phaõãnaü vimesaü,
Karohi mayhaü bhavanamhi dhãra
Pādaü'sunā 'tãva pavittaråpaü.
722
Yo'yaü nago dissati'to purattha
Bhumaīganā molisiriü vahanto,
Samantakåņoti samantacakkhu
Jānāti loko vasatiü mametaü.
723
Yo nãla nānā vanarāji rājito
âsāra dhārā giri nijjharākulo,
âpãta nãlāruõa pallavāvalã
Jimåtakåņo viya bhāti uggato.
724
Yo sindhuvāriü urasā pabhejja
âgamma te pādapaõāma hetu,
Vijjotamāno viyacakkapāõi
Mahāti tuīgagga dharādharindo.
[SL Page 075] [\x  75/]      
725
Gaīgāvadhå kuņakirãņadhārã
Sāmanta selinda camåpatãko,
Yo'yaü dharādhāra mahāmahãpo
Ra rāja laīkā nagaraīgaõamhi.
726
Pāroha danto citakåņa kumbho
Aneka soõķikkha savanti hattho,
Yo nijjharāsāra madappavāho
Gajorivā'bhāti surādhipassa.
727
Samphålla pupphatthabakā'napattā
Satdhatta rattaīkuramolimālā,
Kantālatā'liīgita khandhadehā
Tiņņhanti bhåpāva yahiü kujindā.
728
Siddhaīganā rattapadambujālã
Samhinna hatthābharaõāli yuttā,
Kekãkalāpuppala mālamālã
Silātalāka¤ja nibhanti yattha.
729
Maīgura pāņhãna savaīka siīgu
Rohicca mu¤jā:mara pāvusehi,
Kulãranakkāda'nimesakehi
Nikãëãtaü daddara rattapehi.
730
Niccaü hi saürāva virācitānaü
Balāka kādamba kadambakānaü,
âpānasālā viya sārasānaü
Haüsālinaü maīgala vāsabhåtaü.
731
Nirantarāmoda mudāvagehi
Suphulla kokāsa'ravindakehi,
Sogandhi'kindãvara keravehi
Ki¤jakkha channaõõatalehi cittaü.

[SL Page 076] [\x  76/]     
732
Sãtaccha sātodaka sampapuõõa
Sarojinã laīkata bhumibhāgo,
Yo'yaü pure bhāti manu¤¤aråpo
Samantakåņo sa samantakåņo.
733
Dalita vipinasaõķā yattha sele samantā
Samupagata janānaü cittamāmodayanti,
Madhuka vaņa kareri bodhi jambãra bhalli
Khadira'bhaya kadambā phulla sellå palāsā.
734
Paõasa'mata pilakkhā kaõhavaõņa'kkha ci¤cā
Labuja badari nãpā phandani'ndãvarā va,
Makula'sana piyālā gaddabhaõķa'jjunā ca
Kamuka salla tindu'dumbarambassa'kaõõā.
735
Punnāga campaka dumuppala dāķimā ca
Khajjåri tāla girimallika'soka tālā,
Hintāla nāga nivulā yugapatta'riņņha
Setamba eravatakāpi ca ketakā ca
736
Samaphullabhaõķi sumana'jjaka yåthikā ca
Vāsanti cittaka japā ravimālatã ca,
Kundassa'māraka kuraõķaka bãjapåra
Sephālikā ca tiõasåla samãraõā ca.
737
Vocu'cju kãcaka haliddi viëaīgi bimbi
Nãlã vacā'tivisālābu ca nāgavallã,
Vallãha sārada'parājitavāru'sãrā
Phalādi neka vanarāji virājito so.
738
Tiņņhanti keci taravo surabhiü kirantā
Tattheva keci phalitā madhurapphalāni,
Andolitā phalitapallavitā latāyo
Sandhārayaü viņapa jattusu bhanti keci.

[SL Page 077] [\x  77/]      
739
Sāmantage janagaõe satataü dumindā
Sampãõayanti dalitā phalino ca yasmiü,
Te avhayanti viya locana gocarehi
Vāte'ritehi taruõāruõa pallavehi.
740
Tasmiü vane vanasurā nijavasundarãhi
Ramme silātaladahe sikatātale ca,
Naccanti tanti turiyāni ca vādayanti
Gāyanti mālabharino satataü patãtā.
741
Siddhā ca siddhavanitā hi tahiü tahiü te
Dibbanti pupphaphala pattarasāhinandi,
Acchanti tattha giripādapa rāmaõeyye
Yogehi saīgata manā bahitāpasāpi.
742
Tasmiü vane hariõa rohita puõķarãka
Gokaõõa salla sasa jambuka såkarā ca, 
Sākhāmige'õivaga babbu rurå kuruīga
Godhā'khu pampaka kapã gavayā ca 'nekā.
743
Te vagga vagga carino hayamārakādã
Nānā catuppadagaõā muditā vasanti,
Pakkhãpi kosiya kapotaka nãlagãva
Dhaīkā'ņa lāpa parapuņņha madhubbatā va.
744
Nijjivha dindiha cakoraka sāëikā ca 
Cakkavha kãra kurarā kulalā ca kaīkā,
Citracchadā madhura kåjaka nekapakkhã
Saīgamma yattha nivasanti manu¤¤aråpā.
745
Tesaü vanantamatha nāņakamaõķalā'ca
Gãtālayaü viya ahosi ca gāyakānaü,
âpānabhumi sadisaü migapakkhikānaü
Niccussavaü ratikaraü nayanābhirāmaü.

[SL Page 078] [\x  78/]      
746
Evaü vidho vipinarāji virājitehi
Kåņehi nekasura sundari maõķitehi,
Atyucca nãlasikhigãva samāna vaõõo
Eso samantagiri me vasatã muninda.
747
Evaü patãta manaso sumanābhidhāno
Vatvāna natvamasamaü gamanopayuttaü,
Kāsātha sopi muni tassa vacaü paņicca
Sabbhikkhu nikkhami jino gaganāyanamhi.
748
Niccetanāpi giripādapa ādayopi
Nāgā supaõõa miga pakkhika hetukāpi,
Vijjādharāmara'surā caturāõanāpi
Saīgamma'kaüsu sumanā mahamabbhutaü te.
749
Muninde payante samiddhaü tilokaü
Girindābhinandā dumindā pabuddhā,
Migindā sutuņņhā khagindā sughuņņhā
Pavuņņho mahindo paõaņņho nidāgho.
750
Gacchante gaganāyanena sugate bhānu'si santo tadā 
Vāresuü suriyātapa¤ca jaladā si¤jiüsu bhumyā jalaü,
Mandāmanda sugandha muddha pavano pāpeti sitaü sukhaü,
Devādi dhaja chatta cāmarakarā påjenti mānenti ca.
751
Sannãra hintāla'ga sindi påga
Tālambasālādi mahãruhitdā,
Tiņņhanti te cāmarahatthakā'va
Pupphehi channo gaganaīganopi.
752
Anena vidhinā jagadeka nātho
Pavattamānesu mahāmahesu,
Disa¤ca vidisaü paripårayanto
Jabbaõõaraüsãhi agā nagindaü.

[SL Page 079] [\x  79/]      
753
Tasmiü samantanagamuddhani lokanātho
Chabbaõõaraüsi nikaraü disi pattharanto,
Bhikkhåhi so parivuto parasāgarantaü
Olokayaü ņhitimakāsi aanomavaõõo.
754
Laīkāvadhå sumanakåņa kirãņa kåņaü
Sajjesi'naggha jana rāja maõã mahanto,
Icchatthadaü sivadamappaņimaü tiloke
Taü'dāni bho bhajatha sevatha sabbakālaü.
755
Kāsuü tadā suravarā surasundarãhi
Laīkāya selasikharesu mahāsamajjaü,
Vajjiüsu bheri vikatã sayameva sabbā
Bhassiüsu dibbakusumābharaõā nabhamhā.
756
Laīkambaraü nikhilamāsi ca chattachattaü
Nānā virāga dhaja ketu samākula¤ca,
Nānāsugandha kusumādi disantarālaü,
Nānagghikāvali virājita mantaëikkhaü.
757
Tasmiü dine'si ratanaü maõitoraõehi
Dãpāli puõõaghaņapantãhi dassanãyaü,
Sambuddha dehaparitogata chappabhāhi
Rattaü nabhāvani carācara sabbadabbaü.
758
Mālāvataüsa samakā girayo samantā
Hutvā namanti ca bhamanti sacetanā'va,
Sabbepi tattha taravoca latādayo ca
Naccanti dibbanaņakā viya onataggā.
759
Evaü tadā mahata vimhaya pāņihere
Buddhānubhāva janite idha vattamāne,
Tatvāna dhãracaraõaü samano sudhāsã
Evaü vadã parama pitimano udaggo.

[SL Page 080] [\x  80/]      
760
Ye te mudu komala rattapādā
Suratta phullamburuhopamānā,
Vaņņānupubbāyata aīgulikā
Sutambatuīgagga nakhāvalãkā.
761
Suvaõõakummu'nnata pādapiņņhi
Niguëha gopphāyata paõhibhāgā
Samacchamāyaü sakalaü patiņņhitā
Na limpate succhavitā rajādi.
762
Sammatta hatthosabha haüsa sãha
Samāna lãlāya yahiü payāti,
Ninnunnatā bheritalā'va bhumi
Hotātha pupphādi sumaõķitā ca.
763
Apenti maggā sayameva khāõu
Sakaõņamålā kaņhalā ca sabbe,
Gambhãra nãrāpaga paīkaduggā
Hitvā sabhāvaü ramaõãyamenti.
764
Vajanti bhumiü girayo purattha
Pasārite pādavare jinassa,
Nibbāti aggã narakodarepi
Gaõhanti pāde padumādayo ca.
765
Idaü hi te pādatale yatãsa
Sanābhi nemi ghaņikāvalãhi,
Susaõņhitaü cā'rasahassavantaü
Sandissate cakkavaraü mahantaü.
766
Tameva cakkaü parivārayitvā
Sirivaccha sovatthi'vataüsakā ca,
Pāsāda bhadrāsana puõõapāti
Sitātapattāsi mayårahatthā.

[SL Page 081] [\x  81/]      
767
Nãlādibhedā kamaluppalā ca
Sameru sattaddi mahāsamuddā,
Sattāpagā satta mahāsarā ca
Himālayo cakkavāëaddiko ca.
768
Candakkatārā ca chadevalokā
Pitāmahāvāsa manussalokaü,
Suvaõõa nāvā sivikā ca saīkhaü
Kelāsaselaü dhajatoraõā ca.
769
Cintāmaõuõhãsa savaccha dhenå
Mãnadvayaü cakkavatti saseno,
Sãha'ssa mātaīga viyaggharājā
Haüsosabho kimpuriso mayåro.
770
Ko¤cā ca erāvaõa hatthirājā
Sacakkavākā makarādayo ca,
Nānā mahāmaīgala lakkhaõā te
Virocamānā vilasanti niccaü.
771
Jātakkhaõe yassa mahiü pabhejja
Visāla sattuddaya paīkajāni,
Paņiggahesuü caraõāni yāni
Te tānimānacchariyāni loke.
772
Vandāpanatthāyu'panãtakāle
Pitåhi te devala tāpasindaü,
Pādāni gantvāna jaņāsu tassa
âsuü tave'taīghiyugaü aho bho.
773
Suddhodanavhassa narādhipassa
Santosa toyehi papåritassa,
Siro visuddhambu ruhākarassa
Saroru hāsuü caraõāni tuyhaü.

[SL Page 082] [\x  82/]      
774
Ye caīkame caīkamaõāvasāne
Onamma merådaya pabbaniõdā,
Paņiggahesuü caraõāni yāni
Te tānimā'nacchariyāni loke.
775
Yaü vandamāno tidivādhipo so
Yassānubhāvena gatāyukopi,
Sakiyaņhāne'sinapunāpi te'vaü
Pādambujaü dhãra!Mahānubhāvaü.
776
Dehãnamaggopi nisākarāri
Mānunnato so sayitassa tuyhaü,
Pādassa antampi na sakkhi daņņhuü
Acchera råpaü idamaīghika¤jaü.
777
Gaīgāya gaīgāpati sannidhāne
Tãre tadā nammada jimhagassa,
Pādassa la¤chaü akarã muninda
Mayhaü'pi hotaü karuõā tavesā.
778
ârādhito saccaka tāpasena
Akā tuvaü saccaka baddhasele,
Pādassa la¤chaü jagato hitāya
Mayhampi hotaü tamanuggahante.
779
Sutvāna nātho girametamassa
Passaü mahābhuti'manāgatesu,
Lokassa lokehi mahãya māno
Akāsi vāmena padena la¤chaü.
780
Sambodhito aņņhama sāradasmiü
Vesākhamāse muõi puõõamāyaü,
Pādassa'bhi¤¤āõamakā'paraõhe
Sadevake sassamaõe mahente.

[SL Page 083] [\x  83/]      
781
Pataīakgikā sitthaka matthakamhi 
Yathaīkitā khattiya muddikāya,
âseva'mevaü jinapādala¤chaü
Samantakåņamhi namassanãyaü.
782
Akālamegho ca tato pavassi
Vassiüsu nānāratanāni khamhā,
Tathā parito kusumambarāni
Suvaõõacuõõāni jinekavaõõā.
783
Tato'pagantvā sugatebhagāmã
Tasmiü nitambe girigabbharāyaü,
Divāvihārāya nisãdi yattha
Supākaņaü taü bhagavāguhā'ti.
784
Tatorahantā sugatorasā te
Gandhādinā sādhu mahetva sabbe,
Vanditva katvāna padakkhiõantaü
Tahaü tahaü'kaüsu divāvihāraü.
785
Lataīganāyo viņapãdhavāna
Mālamba sākhāputhulaü'sapasse,
Suphulla nama¤jåkara ma¤jarãhi
Namassamānā'va sadonataggā.
786
Tiņņhanti rukkhā naņakā'va tattha
Suphulla sākhākara'mukkhipitvā, 
Namassamānā viya onataggā
Vattanti mānacchariyāni niccaü.
787
Tatheva uccāvaca pabbatā ca
Namassamānā viya pādala¤chaü,
Tiņņhanti ninnagga sikhā samantā
Idampi niccababhutameva tattha.

[SL Page 084] [\x  84/]      
788
Tasmiü nage pādavaraīkitasmiü
Khalamaõķalokāsa padesamatte,
Samosarante bahuke janepi
Hoteva okāsama,ho padaīkaü.
789
Samosaritvāna mahetva satte
Nikkhantamatte jaladā samecca,
Sodhenti māla'mbuvahehi sādhu
Idampi niccabbhutameva tattha.
790
Pādena phuņņhassa silātalassa
Etādisānacchariyāni honti,
Lokekanāthassa anāsavassa
Mahabbhutaü konu kathaü bhaõeyya.
791
Divāvihāraü bhagavā sasaīgho
Katvāna tasmiü pana ki¤cikālaü,
Mahãyamānesu sadevakesu
Tato gato rohaõamambaramhā.
792
Tasmiü sasaīgho muni dãghavāpiyaü
Thåpassa ņhāne paramāya bhumiyā,
Garuü karonto pana taü mahãtalaü
Nirodhabhāvena nisãdi satrajo.
793
Tato'nurādhaü bhagavā nabhamhā
Gantvāna bodhiņņhitabhumiyā ca,
ōhāne mahāmaīgalacetiyassa
Tatheva akkhantinahitassa ņhāne.
794
Nisãdi patvāna nirādhapãtiü
Sasāvako pekkhama'nāgataddhaü,
Patiņņhitā me pana bodhidhātu
Karonti loke'ti janassa vuddhiü. 

[SL Page 085] [\x  85/]      
795
Vuņņhāya tuņņho bhagavā nirodhā
Gato silāthåpavarassa ņhānaü,
ōhito tahiü dhammamathuddisitvā
Gato nabhā jetavanaü surammaü.
796
Evaü so dhammarājā janahitavihito vãta dosārivaggo
Laīkārāmāya ramme sumanagirisire'kāsi yaü pādala¤chaü
Taü vo saggā'pavaggaü dadati munisamaü citta matte pasanne
Tasmā bho!Bho! Pahaņņhā namatha mahatha taü sādhu sādhuppasatthaü.

Iti samantakåņa vaõõanā niņņhitā.
-------------------
Grantha samāptiya.
1.
Anantarā samattāyaü sumaõaddisu vaõõanā,
Tatheva sādhå saīakappā khippaü pappontu pāõinaü.
2.
Yo yācito'ra¤¤avāsã guõādhāra sudhãmatā,
Rāhulattheranāmena vissutena mahãtale.
3.
Bhuvanodaramhi pa¤¤āto ravãvambara maõķale,
Ara¤¤aratanānanda mahāthero mahāgaõã.
4.
Jãvitaü viya yo satthusāsanassa mahākavã,
Sāro suppaņipattãsu satthasāgara pārago.
5.
Tassa sisso'si yo vippagāma vaüseka ketuko
Ĩātāgamo'ra¤¤avāsã sãlādi guõabhåsaõo.
6.
Yo'kā sãhalabhāsāya sãhalaü saddalakkhaõaü,
Tena vedehatherena katāyampiyasãlinā.

Siddhiratthu.
---- 

